विजय माल्या के दावे पर राहुल गांधी ने जेटली से मांगा इस्तीफा, प्रेस कांफ्रेंस में दिखाए सबूत | Satta Vimarsh\nLast Updated: Thu, Sep 13, 2018 11:46 pm\nनई दिल्ली : शराब कारोबारी और पूर्व सांसद विजय माल्या के देश छोड़ने से पहले वित्त मंत्री अरुण जेटली से मुलाकात के दावे के बाद देश की सियासत गरमा गई है। गुरुवार को कांग्रेस अध्यक्ष राहुल गांधी खुद मीडिया के सामने आए और इस बात का दावा किया कि संसद में जेटली और माल्या की मुलाकात काफी अंतरंग थी, जिसे पीएल पुनिया ने अपनी आंखों से देखा था। राहुल गांधी ने वित्त मंत्री अरुण जेटली पर गंभीर आरोप लगाए। उन्होंने कहा कि जेटली ब्लॉग लिखते रहते हैं, लेकिन कभी विजय माल्या से मिलने के बारे में देश को नहीं बताया। राहुल गांधी ने जेटली से इस्तीफा मांगा है।\nगुरुवार को प्रेस कॉन्फ्रेंस में राहुल गांधी ने पूछा कि अरुण जेटली ने कहा कि विजय माल्या ने अनौपचारिक तरीके से उन्हें अप्रोच किया था पर सवाल यह है कि उन्होंने अब तक इसे क्यों छिपाया? उन्होंने कहा कि आज हम सबूत लाए हैं और वह सबूत हैं पीएल पुनिया, जिन्होंने संसद में विजय माल्या और जेटली की मुलाकात देखी थी और खास बात यह है कि यह कोई छोटी मुलाकात नहीं थी।\nइसके बाद राहुल ने माइक पीएल पुनिया की तरफ बढ़ा दिया। पूनिया ने माइक संभाला और दावा किया, बजट सत्र के बाद 1 मार्च 2016 को मैं संसद के सेंट्रल हॉल में बैठा था तभी मैंने देखा कि अरुण जेटली और विजय माल्या खड़े होकर कोने में अंतरंग बातें कर रहे थे। पुनिया ने दावा किया कि 5-7 मिनट के बाद सेंट्रल हॉल में बेंच पर भी दोनों बात करने में मशगूल दिखे थे। कांग्रेस नेता की ओर से यह भी कहा गया कि माल्या उस सत्र में पहली बार उसी दिन जेटली से मिलने ही आए थे।\nपुनिया ने आगे कहा कि3मार्च 2016 को जब मीडिया में माल्या के विदेश भागने की खबर छपी तो मेरा रिएक्शन यही था कि2दिन पहले तो वह अरुण जेटली से मिले थे। कांग्रेस नेता ने कहा, कई बार मैंने उस मुलाकात का जिक्र भी किया था। जेटली ढाई साल तक इस पर रहस्य बनाए रहे, संसद में कई बार बहस हुई पर उन्होंने कभी भी जिक्र नहीं किया कि वह माल्या से मिले थे। उन्होंने कहा कि यह मुलाकात छोटी नहीं बड़ी थी।\nपुनिया ने जेटली को चुनौती देते हुए कहा कि सेंट्रल हॉल में सीसीटीवी लगे हैं, एक मार्च 2016 की फुटेज निकालकर देख ली जाए, जो झूठ बोल रहा हो वह राजनीति छोड़ दे। पुनिया ने कहा कि देश के विश्वास पर हमला किया गया है। राहुल गांधी ने आरोप लगाया कि इस मुलाकात से स्पष्ट है कि विजय माल्या देश के वित्त मंत्री अरुण जेटली से अनुमति लेकर और सलाह लेकर देश से भागा है।\nराहुल गांधी ने कहा कि मेरा पहला सवाल यह है कि वित्त मंत्री अपराधी से बात करते हैं लेकिन वित्त मंत्री ने न सीबीआई को बताया, न ईडी को बताया और न ही पुलिस को। इतना ही नहीं, माल्या के लिए जो गिरफ्तारी नोटिस था उसे इन्फर्मेशन नोटिस में किसने बदला? जेटली को बताना चाहिए कि उन्होंने खुद से यह फैसला किया या ऊपर से ऐसा करने के लिए उन्हें आदेश मिला था।\nFirst Published: Thu, Sep 13, 2018 11:46 pm\nRahul GandhiCongress presidentPL PuniaCongress LeaderArun JaitleyResignationvijay mallyaराहुल गांधीकांग्रेस अध्यक्षपीएल पूनियाकांग्रेस नेताअरूण जेटलीकेंद्रीय वित्त मंत्रीइस्तीफे की मांगविजय माल्या


ब्रोकर प्रबंधक अक्सर ग्राहकों को वास्तविक रूबल या डॉलर के लिए तुरंत व्यापार करने के लिए राजी करते हैं, क्योंकि बिचौलिए प्रसार या कमीशन पर पैसा बनाना चाहते हैं, लेकिन उन्हें अपने जमीन पर खड़े होने और जोखिम लेने की आवश्यकता नहीं है। Prostocash.com - बिटकॉइन और। सेवा में, आप त्वरित रूप से और अनुकूल दर पर विनिमय कार्यों का संचालन कर सकते हैं। प्रसंस्करण अनुप्रयोगों के लिए औसत समय 10 मिनट है। यदि आपके कोई प्रश्न हैं, अपतटीय द्विआधारी विकल्प के फायदे तो साइट पर एक चौबीस घंटे चलने वाली सेवा है।\nघूमने वाला लोहे का उपकरण नरम लोहे के टुकड़े का उपयोग घूर्णन तत्व के रूप में करता अपतटीय द्विआधारी विकल्प के फायदे है। जबकि गतिमान कुंडल यंत्र कुंडल का उपयोग घूर्णन तत्व के रूप में करता है। फ़ॉरेक्स बड़े मुनाफे के लिए एक बढ़िया बाजार है। लेकिन स्वाभाविक रूप से, जहाँ फायदे हैं, वहाँ नुकसान भी होंगे। आप जीत सकते हैं। लेकिन आप बहुत कुछ हार भी सकते हैं। यही कारण है कि यदि आप मुद्रा जोड़ी पर CFD ट्रेड कर रहे हैं आपको हमेशा एक स्टॉप लॉस सेट करके रखना चाहिए।\nअपतटीय द्विआधारी विकल्प के फायदे, द्विआधारी विकल्प का राज\nयह मान लेना एक गलती है कि काम अपतटीय द्विआधारी विकल्प के फायदे महीने में एक बार मजदूरी के भुगतान तक सीमित है। भुगतान करने के कई तरीके हैं। एकदम से असाइनमेंट पूरा करने के बाद।\nविदेशी मुद्रा व्यापार शुरू करने के लिए कितना पैसा, इष्टतम दिन और घंटे: सबसे अच्छा समय द्विआधारी विकल्प व्यापार करने के लिए\nA: ट्विटर (TWTR) विज्ञापन से अपने राजस्व का 85% या अधिक कमाता है 2017 की दूसरी तिमाही में ट्विटर ने 503 मिलियन डॉलर का एक विज्ञापन राजस्व पोस्ट किया, जो कि 2016 में एक ही समय में सोशल मीडिया साइट पर लाया गया एक 4% कमी था। ट्विटर ने प्रचारित ट्वीट्स, प्रचारित खाते और प्रचारित प्रवृत्तियों का उपयोग किया है। चहचहाना विपणक को प्रचारित ट्वीट्स बेचता है, और ये तब उपयोगकर्ताओं के ट्विटर फीड्स में दिखाई देते हैं। कंपनी एक एल्गोरिथ्म का उपयोग करके विज्ञापन के अनुकूल बनाए गए ट्वीट्स को सुनिश्चित करती है त और अधिक पढ़ें »। अपतटीय द्विआधारी विकल्प के फायदे B22 ब्याज दर जोखिम बैलेंस शीट (जैसे ऋण और प्राप्तियों और जारी किए गए ऋण उपकरणों) में और बैलेंस शीट (जैसे कुछ ऋण प्रतिबद्धताओं) में मान्यता प्राप्त नहीं कुछ वित्तीय साधनों पर मान्यता प्राप्त ब्याज असर वित्तीय साधनों पर उठता है। दोनों से पूछताछ में पता चला कि वे महाराष्ट्र के ठाणे के उल्हासनगर के एक गैंग से जुड़े हुए हैं. मामले की पड़ताल करते हुए DRI टीम के. मोटवानी तक पहुंच गई, जिसने ऐरोनॉटिकल टूल्स की मदद से गोल्ड और पैसों की स्मगलिंग करने का जुर्म कबूल कर लिया।\nविदेशी मुद्रा ट्रेडिंग उपकरण अगस्त 13, 2018\nदुनिया भर से ब्रोकर्स मई 6, 2019


फोर्टिस बंधक प्रकरण के सबक : हर एक को हेल्थ बीमा कवर क्यों रखना चाहिए! जानें डिटेल | No. 1 Indian Media News Portal\nफोर्टिस बंधक प्रकरण से ये समझ में आया कि हर किसी को न्यूनतम मेडिकल हेल्थ कवर रखना चाहिए. हेल्थ एक ऐसा सब्जेक्ट है जिसके बारे में कोई पहले से धारणा नहीं बना सकता. पहले से कोई अंदाजा नहीं लगा सकता. आज ही अखबार में पढ़ रहा था कि पैंतालीस साल के एक बंगाली अभिनेता शूटिंग कर रहे थे, पेट में मरोड़ उठा, अस्पताल गए और मर गए. ऐसी खबरें सोचने को मजबूर करती हैं कि हम आखिर विकास के कैसे दौर में आ गए हैं कि जीवन का ही नहीं पता है. ऐसी खबरें ये भी बताती हैं कि हेल्थ बीमा कवर को लेकर हमें एलर्ट रहना चाहिए.\nजो बेहद गरीब हैं उन्हें सरकार की जो भी स्वास्थ्य की योजनाएं हैं, उससे जुड़ना चाहिए. इसके लिए प्रयास करना चाहिए. वो योजनाएं कितनी कारगर हैं या नहीं हैं, ये अलग विषय है. अगर योजना में आप एनरोल हैं तो फिर नेक्स्ट लेवल की लड़ाई ये होगी कि आपको उस योजना का लाभ मिले. पर जब एनरोल ही नहीं हैं तो कैसे लड़ेंगे?\nइसी तरह जो नौकरीपेशा हैं, जो कारोबारी हैं, वो अपने मासिक आय के एक छोटे से हिस्से को जरूर हेल्थ के लिए सेफ रखें. वे इसे मेडिकल बीमा के रूप में इनवेस्ट कर सकते हैं या फिर अलग से नगद रख सकते हैं बैंक में. ज्यादा बेहतर आप्शन मेडिकल हेल्थ कवर है.\nदो साल तक लगातार मेडिकल हेल्थ कवर रखने से आप लगभग सभी बीमारियों के इलाज में क्लेम मांगने के हकदार हो सकते हैं.\nअक्सर मैं भूल जाता हूं कि एक मित्र ने मुझे जबरन एक कंपनी का हेल्थ प्लानर (स्वास्थ्य बीमा एजेंट) बना रखा है. साल में दो चार मौके आते हैं जब ये ध्यान जाता है कि मेरा कर्तव्य लोगों को मेडिकल हेल्थ कवर रखने के लिए आगाह करना भी है.\nबहुत से लोग इनबाक्स में आकर पूछताछ करते हैं हेल्थ बीमा के बारे में. उन्हें मैं दीपक शर्मा जी का नंबर 83685 35376 दे देता हूं जो इस फील्ड के बड़े अधिकारी हैं. उनसे पता चलता है कि लोगबाग पूछताछ तो बहुत करते हैं तो पर हेल्थ बीमा लेने वालों की संख्या एक परसेंट से भी कम होती है.\nतो सभी से कहना चाहूंगा कि भाइयों, बीमा कवर लें. बजट के हिसाब से लें. न्यूनतम वाला लें, पर लें जरूर. जिस दिन हमारे शासक इलाज को मूलभूत अधिकार में शामिल कर लेंगे और सारे निजी सरकार अस्पताल फ्री में इलाज करने के लिए आदेशित कर दिए जाएंगे, तब किसी हेल्थ बीमा की जरूरत नहीं रहेगी. पर ऐसे अच्छे दिन हमको तो नहीं लगता कि भारत में आने वाला है.\nपर सैद्धांतिक रूप से मैं मानता हूं कि पढ़ाई और स्वास्थ्य, दोनों को मूलभूत अधिकार बनाया जाना चाहिए. इसके बगैर हम एक सभ्य समाज सभ्य देश की कल्पना नहीं कर सकते. सबको मुफ्त शिक्षा सबको मुफ्त इलाज. दो बेहद जरूरी मुद्दे हैं. पर जाति और धर्म की राजनीति से किसी को फुर्सत मिले तब तो सोचे.\nऔर हां, हेल्थ बीमा लेकर भूल न जाएं, इस हेल्थ बीमा को लेने के बाद किसी अस्पताल में भर्ती न होने के बावजूद हर साल कई फायदे लिए जा सकते हैं. आयुर्वेदिक ट्रीटमेंट, होमियोपैथिक ट्रीटमेंट, ओपीडी, डे केयर आदि के रूप में आप हेल्थ बीमा में निवेशित राशि को सदुपयोग कर सकते हैं और बीमा कवर भी कांटीन्यू रख सकते हैं. इस बारे में बतौर बीमा एजेंट मैं ज्यादा कुछ नहीं लिख सकता क्योंकि बीमा प्राधिकरण की तरफ से एजेंटों के लिए भी गाइडलाइन है कि वे क्या क्या न करें. संक्षेप में इशारे में बस इतना कहना है कि हेल्थ बीमा में निवेश किया गया पैसा आप कई तरह से सदुपयोग में ला सकते हैं.


Delhi: सीएम अरविंद केजरीवाल की बड़ी घोषणा, COVID-19 से जान गंवाने वाले मृतक के परिवारों को मदद के रूप में देगी 50-50 हजार रुपये | 🇮🇳 LatestLY हिन्दी\nकोरोना से मरने वाले लोगों के परिजनों को 50-50 हजार रुपये देगी केजरीवाल सरकार\nदेश Nizamuddin Shaikh| May 18, 2021 05:38 PM IST\nदिल्ली में कोरोना वायरस (Coronavirus) के रोकथाम के लिए दिल्ली सरकार दिन रात काम कर रही हैं. यही वजह से दिल्ली में कोरोना के मामलों में तेजी के साथ कमी आ रही हैं. लेकिन कोरोना की इस महामारी से दिल्ली में बड़ी संख्या में लोगों की जान गई हैं. देश की राजधानी दिल्ली में कोरोना से जान गंवाने वाले लोगों के परिजनों को लेकर दिल्ली के सीएम अरविंद केजरीवाल (CM Arvind Kejriwal) ने मंगलवार को एक बड़ा फैसला लिया है. सरकार की तरफ से लिए गए फैसले के अनुसार राजधानी में कोरोना से मरने वाले प्रत्येक परिवार को सरकार अनुग्रह राशि (Ex-Gratia) के रूप में 50-50 हजार रुपये देगी.\nवहीं सीएम अरविंद केजरीवाल ने अपने ऐलान में कहा कि जिस परिवार में कमाने वाले व्यक्ति की कोरोना से मौत हुई है, उस परिवार को ₹50000 मुआवजे के साथ-साथ 2500 रुपये महीना पेंशन दी जाएगी. मीडिया के बातचीत में वहीं आगे केजरीवाल ने कहा, ऐसे बच्चे जिनके माता-पिता में से किसी की कोरोना से मृत्यु हुई है और बच्चे अनाथ हो गए हैं. ऐसे हर एक बच्चे को 2,500 रुपए हर महीने 25 साल की उम्र तक दिए जाएंगे, इसके साथ उन्हें मुफ्त शिक्षा भी दी जाएगी. यह भी पढ़े: केजरीवाल सरकार की बड़ी घोषणा- दिल्ली में राशन कार्ड धारकों को मिलेगा 60 दिन का मुफ्त राशन, ऑटो और टैक्सी चालकों को5हजार की आर्थिक मदद\nकेजरीवाल ने कहा कि दिल्ली में 72,00,000 राशन कार्ड धारकों को इस महीने से राशन मुफ्त में दिया जाएगा उनसे पैसे नहीं लिए जाएंगे. केंद्र सरकार की तरफ से भी इन राशन कार्ड (Ration Card) धारकों को5किलो राशन मुफ्त में मिल रहा है. अब उन्हें इस महीने दस किलो राशन मुफ्त में मिलेगा. सीएम ने कहा, ऐसे कई लोग हैं जो गरीब है, उनका राशन कार्ड नहीं बन पाया है. जिन लोगों के पास राशन कार्ड नहीं है, जो कहेगा वह गरीब है, उसके पास राशन नहीं है, उन्हें भी दिल्ली सरकार राशन देगी. इसमें किसी तरह का कोई दस्तावेज नही मांगा जाएग.\nबता दें कि अन्य राज्यों की तरह दिल्ली भी कोरोना वायरस की चपेट में हैं. हालांकि राजधानी के लिए अब राहत की बात है कि कोरोना के मामलों में हर एक दिन कमी आ रही है. राज्य सरकार की तरफ से मंगलवार को जारी ताजा आंकड़ो के अनुसार दिल्ली में पिछले 24 घंटे में कोरोना के 4482 नए मामले पाए गए. जो5अप्रैल के बाद एक दिन में सबसे कम मामले हैं.\nवहीं इस महामारी से 265 लोगों की मौत होने के साथ ही 9403 लोग ठीक हुए हैं. स्वास्थ्य अधिकारियों के अनुसार दिल्ली में अब तक कोरोना के कुल मामले 14,02,873 है. वहीं 13,29,899 लोगों के ठीक होने के साथ ही अब तक 22,111 लोगों की मौत हुई हैं. जबकि एक्टिव केस 50,863 हैं.\narvind kejriwal compensation COVID-19 Victims Delhi Ex-Gratia Families live breaking news headlines अनुग्रह राशि अरविंद केजरीवाल केंद्र सरकार कोरोना वायरस दिल्ली दिल्‍ली सरकार परिजन पेंशन बच्चें मुफ्त राशन मृतक शिक्षा सीएम


रिव्यू: 2021 टोयोटा फॉर्च्यूनर फेसलिफ्ट - carandbike\nटोयोटा फॉर्च्यूनर एसयूवी का फेसलिफ्ट हमारे देश में आ गया है और यह काफी कुछ बदलावों को साथ लाया है. इसके साथ ही कार का एक ज़्यादा स्पोर्टी दिखने वाला लेजेंडर वेरिएंट भी आया है. तो क्या इन बदलावों ने एसयूवी को और दमदार बना दिया है? आइए जानने की कोशिश करते हैं.\nBy शम्स रज़ा नकवी | अपडेटेड: 25-Feb-21 04:16 PM IST\n2021 टोयोटा फॉर्च्यूनर फेसलिफ्ट को रु 29.98 लाख की शुरुआती कीमत पर लॉन्च किया गया है.\nटोयोटा फॉर्च्यूनर लगभग एक दशक से भारत की सबसे पसंदीदा एसयूवी में से एक रही है. यह सबसे पहले देश में 2009 में बिक्री पर गई थी और 2016 में कंपनी ने इसकी नई पीढ़ी को लॉन्च किया था, और तब कार की डिज़ाइन ने काफी लोगों को चौंका दिया था.4साल बाद फॉर्च्यूनर को आखिरकार एक और अपग्रेड मिल गया है. एसयूवी का फेसलिफ्ट हमारे देश में आ गया है और यह काफी कुछ बदलावों को साथ लाया है. इसके साथ ही कार का एक ज़्यादा स्पोर्टी दिखने वाला लेजेंडर वेरिएंट भी आया है. तो क्या इन बदलावों ने एसयूवी को और दमदार बना दिया है? आइए जानने की कोशिश करते हैं.\nयह भी पढ़ें: 2021 टोयोटा फॉर्च्यूनर फेसलिफ्ट भारत में लॉन्च, शुरुआती कीमत ₹ 29.98 लाख\n4-व्हील ड्राइव वेरिएंट को 18 इंच के पहिये मिलते हैं और 2-व्हील ड्राइव को एक साइज़ छोटे.\nनई कार के चेहरे में बहुत सारे परिवर्तन दिखाई देते हैं. ग्रिल नई है और पहले से बड़ी हो गई है, एलईडी प्रोजेक्टर लैंप अब नए डीआरएल के साथ आते हैं और पहले की तुलना में पतली हैं. बम्पर भी बदल गया है और फॉग लैंप्स भी छोटे हो गए हैं और हाँ अब आपको आगे सिल्वर स्किड प्लेट्स भी मिलेंगी. यह स्पार्कलिंग ब्लैक क्रिस्टल शाइन कलर भी पहले नहीं देखा गया है. साइड में सबसे बड़ा बदलाव है नया अलॉय व्हील का डिज़ाइन जो आपको पहले से ज़्यादा पसंद आएगा. 4-व्हील ड्राइव वेरिएंट को 18 इंच के पहिये मिलते हैं और 2-व्हील ड्राइव को एक साइज़ छोटे. पीछे नई लाइट्स के अलावा कुछ ख़ास नहीं बदला है. अगर आप सबसे महंगे लेजेंडर वेरिएंट के चुनते हैं तो वहां आपको मिलेगी एक ज़्यादा आक्रामक ग्रिल, ज़्यादा ऊंचा बंपर, एक अलग अलॉय व्हील का डिज़ाइन और ड्युल टोन रूफ.\nयह भी पढ़ें: 2021 टोयोटा फॉर्च्यूनर फेसलिफ्ट ने लॉन्च से अबतक हासिल की 5,000 बुकिंग\nफ़ॉर्चुनर को अब कनेक्टेड कार टेक्नोलॉजी मिलती है.\nउन फीचर्स से शुरु करते हैं जो फॉर्च्यूनर को पहली बार मिले हैं. दोनों आगे की सीटें अब हवादार हैं और इलेक्ट्रिक रूप से सेट होती हैं और अच्छी बात यह है कि यह मानक हैं. 8.0 इंच का स्मार्ट प्लेकास्ट टचस्क्रीन ऑडियो भी नया है और इसमें एंड्रॉइड ऑटो और एप्पल कारप्ले कम्पैटिबिलिटी है. फ़ॉर्चुनर को अब कनेक्टेड कार टेक्नोलॉजी भी मिलती है, जिसका मतलब है कि आपके पास जियो फेंसिंग, रियल-टाइम ट्रैकिंग, लास्ट पार्क्ड लोकेशन आदि जैसी सुविधाएँ हैं. और हाँ कैबिन में एक नया ऑल-ब्लैक इंटीरियर विकल्प भी है. साथ ही एक 11 स्पीकर का जेबीएल साउंड सिस्टम दिया गया है लेकिन सिर्फ 4-व्हील ड्राइव मॉडल में.\nयह भी पढ़ें: टोयोटा अर्बन क्रूज़र रिव्यु: कितनी अलग है सबकॉम्पैक्ट एसयूवी\nदूसरी रो आपको उस तरह का आराम देती है जिसकी आप तलाश कर रहे हैं.\nदूसरी रो में कोई कैप्टैन सीट नहीं है लेकिन ये अच्छी बड़ी सीटें हैं जो आपको उस तरह का आराम देती हैं जिसकी आप तलाश कर रहे हैं. सभी3हेडरेस्ट एडजस्ट होते हैं, आपके पास एक सेंटर आर्म रेस्ट, रूफ माउंटेड ऐसी वेंट्स और हां ISOFIX भी हैं जो कार पर एक स्टैंडर्ड फीचर है. हां सनरूफ की कमी आपको यहां ज़रूर खलेगी. दूसरी रो कोई यूएसबी चार्जिंग पॉइंट भी नहीं है, जब तक आप लेजेंडर न चुनें.\nयह भी पढ़ें: 2021 टोयोटा इनोवा क्रिस्टा फेसलिफ्ट भारत में लॉन्च, शुरुआती कीमत ₹ 16.26 लाख\nतीसरी रो मोड़कर काफी बड़ा बूट मिल जाता है.\nतीसरी रो में जाना आसान है क्योंकि दूसरी रो की सीटें की मुढ़ने के साछ-साथ आगे भी हो जाती हैं. लेकिन, लंबी दूरी के लिए यहां बैठना आसान नहीं है ख़ासतौर पर बड़ो लोगों के लिए. इलेक्ट्रिक टेलगेट और उसका मेमोरी फंक्शन काफी काम की चीज़े है जबकि लेजेंडर में उसे खोलने के लिए एक किक सेंसर भी है.\nडीज़ल इंजन अब पहले की तुलना में अधिक शक्ति और टॉर्क बनाता है.\n2.8 लीटर 4-सिलेंडर टर्बोचार्ज्ड डीज़ल इंजन अब पहले की तुलना में अधिक शक्ति और टॉर्क बनाता है. आपको 6-स्पीड मैनुअल पर 200 ब्रेक हॉर्सपावर और 420 एनएम पीक टॉर्क मिलता है, जो 1400 आरपीएम पर ही मिल जाता है और 3400 आरपीएम तक रहता है. ऑटोमैटिक पर यह और भी बेहतर हो जाता है, जिसे मैंने इस रिव्यू में चलाया. यहां 1600-2800 आरपीएम से बीच 500 एनएम मिलता है. और 2600 किलोग्राम से अधिक वजन वाली कार के लिए यह काफी मददगार साबित हुआ. टोयोटा की मानें तो कार का माईलेज भी पहले से बेहतर है.\nचुनने के लिए कई सारे इंजन और गियरबॉक्स विकल्प हैं.\nडीज़ल इंजन को दोनो ऑटोमैटिक और मैनुअल गियरबॉक्स मिलते हैं और दोनो के साथ ही 2-व्हील ड्राइव और 4-व्हील ड्राइव वेरिएंट हैं. लेजेंडर में सिर्फ डीज़ल 2-व्हील ड्राइव ऑटोमैटिक वेरिएंट ही है. वहीं 2.7 लीटर पेट्रोल को भी ऑटोमैटिक और मैनुअल गियरबॉक्स दोनो दिए गए हैं लेकिन यहां काई 4-व्हील ड्राइव नहीं है. य़हां ताकत और टॉर्क भी कम है यानि 164 बीएचपी और 245 एनएम जो 4,000 rpm पर मिलता है. तो हां चुनने के लिए कई सारे इंजन और गियरबॉक्स विकल्प हैं.\nपेट्रोल को भी ऑटोमैटिक और मैनुअल गियरबॉक्स दोनो दिए गए हैं लेकिन यहां काई 4-व्हील ड्राइव नहीं है.\nफेसलिफ्ट से पहले वाले मॉडल की तुलना में ऑटो गियरबॉक्स के साथ यह इंजन ज़्यादा रिफांइड महसूस होता है. इसके अलावा टॉर्क डिलीवरी पहले के मुकाबले बेहतर है और गियर आसानी से बदलते हैं. अब इस कार को कठिन इलाकों और ख़राब सड़कों पर ले जाने के लिए बनाया गया है और यह काम यह बहुत अच्छा करती है. सस्पेंशन की सही सेटिंग के साथ बॉडी ऑन फ्रेम चेसिस कमाल करती हैं. हालांकि नई स्टीयरिंग कुछ हल्की है और शायद आप में से कुछ इसे पसंद न करें.\nडीज़ल में चुनने के लिए3मोड हैं– ईको, नॉर्मल और स्पोर्ट.\nयहां ड्राइव मोड काम आते हैं जिनसे अन्य चीज़ों के अलावा स्टीयरिंग का हाल भी बदल जाता है. कुल मिलाकर अब डीज़ल में चुनने के लिए3मोड हैं– ईको, नॉर्मल और स्पोर्ट. अगर आप नॉर्मल में ओवरटेक ना कर पाएं, तो स्पोर्ट आपकी मदद ज़रूर करेगा. ईको शहरी यातायात के लिए है और इसका काम है बेहतर माइलेज देना. पेट्रोल में2मोड हैं - ईको और पावर. बेहतर पकड़ के लिए एसयूवी को अब ऑटो लिमिटेड स्लिप डिफरेंशियल भी मिला है यानि आपको पकड़ खोए बिना अधिकतम शक्ति मिलती है. और कार में अब डिफ-लॉक भी है जो मुश्किल परिस्थितियों से बाहर निकलने में मदद करेगा.\nहिल असिस्ट कंट्रोल, पार्किंग कैमरा और7एयरबैग सब मानक हैं.\nसुरक्षा फीचर्स की लिस्ट काफी लंबी है. हिल असिस्ट कंट्रोल, पार्किंग कैमरा और7एयरबैग सब मानक हैं. SUV को अब सोनार फीचर भी मिलता है जो तंग जगह पर पार्क करने में काम आएगा. कार को आसियान एनकैप क्रैश टैस्ट में 5-सितारा रेटिंग भी मिली है.\nबेहतर पकड़ के लिए एसयूवी को अब ऑटो लिमिटेड स्लिप डिफरेंशियल भी मिला है.\nपेट्रोल वेरिएंट सबसे सस्ते है और रु 29.98 लाख से शुरु होते हैं जबकि डीज़ल रेंज शुरु होती है रु 32.48 लाख से (ex-showroom). 4-व्हील ड्राइव मॉडलों की शुरुआती कीमत है रु 35.14 लाख और सबसे महंगा लेजेंडर वेरिएंट रु 37.58 लाख का है. तुलना में एमजी ग्लॉस्टर जो सिर्फ डीज़ल इंजन के साथ आती है जिसकी कीमत रु 29.98 लाख और रु 35.58 लाख के बीच है. एंडेवर की कीमतें रु 29.99 लाख से शुरु होती और रु 34.8 लाख तक जाती हैं. और महिंद्रा ऑलतुरस G4 की कीमत रु 28.73 लाख और 31.73 लाख के बीच हैं. यानि यह सारी SUVs फॉर्च्यूनर से सस्ती हैं और काफी फीचर्स की पेशकश करती हैं. लेकिन फॉर्च्यूनर की सड़क पर छाप कुछ अलग ही है औऱ इसी वजह से यह सेगमेंट का राजा रही है. यह नई कार तो एक फेसलिफ्ट से कहीं ज़्यादा महसूस होती है और इसको मिली हज़ारो बकिंग इस बात का सबूत है कि कार अपना ताज बर्करार रखेगी.


Bihar Election Result 2020: Imamganj Constituency Results, Polling & Voting Percentage - News Nation\nBihar Election Result 2020: इमामगंज से जीतनराम मांझी ने लहराया परचम\nइमामगंज विधानसभा के मतदाताओं चुनावी उम्मीदवारों के रूप में कभी भी बाहरी और भीतरी का फर्क नहीं किया. यहां पर हर किसी को जनता ने मौका दिया.\nNews Nation Bureau | Edited By : Nitu Pandey | Updated on: 10 Nov 2020, 05:43:47 PM\nBihar Election Result 2020: इमामगंज से जीतनराम मांझी का परचम. इमामगंज विधानसभा के मतदाताओं चुनावी उम्मीदवारों के रूप में कभी भी बाहरी और भीतरी का फर्क नहीं किया. यहां पर हर किसी को जनता ने मौका दिया.चाहे वो पटना जिले के निवासी उदय नारायण चौधरी हो या फिर गया जिले के जीतन राम मांझी. इनके अलावा कई और लोगों को यहां के मतदाताओं ने मौका दिया.\nबिहार विधानसभा के पूर्व अध्यक्ष उदय नारायण चौधरी इमामगंज से पांच बार विधायक रहे. उन्होंने स्थानीय उम्मीदवारों को मात दी. पूर्व मुख्यमंत्री और गया जिले के महकार निवासी हिन्दुस्तानी अवाम मोर्चा-सेक्युलर (हम) सुप्रीमो जीतन राम मांझी को यहां की जनता ने साल 2015 में मौका दिया.\nसाल1957 में गठित इस विधानसभा क्षेत्र के पहले विधायक इमामगंज-रानीगंज के भूपति अम्बिका प्रसाद सिंह निर्वाचित हुए थे. वह निर्दलीय चुनाव लड़े थे और प्रतिद्वंद्वी कांग्रेस की महिला उम्मीदवार चंद्रावती देवी को करीब दो हजार मतों से हराया था. दूसरी बार भी अम्बिका प्रसाद सिंह स्वतंत्र पार्टी के उम्मीदवार बने और कांग्रेस के जगलाल महतो को हराया.\nइमामगंज को ‘कोइरी का नैहर’ कहा जाता है. क्षेत्र में 144 ऐसे गांव व टोले हैं, जहां कोईरी जाति के लोग रहते हैं. जाहिर हैं कि कोइरी जाति की चुनाव में अहम भूमिका होती है. वही दूसरे नंबर पर मांझी जाति है. यादव और मुसलमान की आबादी तीसरे नंबर पर है.\nइमामगंज आरक्षित सीट\n1967 में अनुसूचित जाति के लिए रिजर्व हुई इमामगंज सीट 1967 के चुनाव में यह सीट अनुसूचित जाति के लिए रिजर्व हो गई, तब से आजतक इस सीट पर अनुसूचित जाति के लोग ही चुनाव लड़ रहे हैं\nइमामगंज की समस्या\nइमामगंज विधानसभा क्षेत्र में सबसे बड़ी समस्या शिक्षा के साधनों को लेकर है. समूचे विधानसभा क्षेत्र में एक भी अंगीभूत कॉलेज नहीं है. प्राइमरी से लेकर इंटर तक के सरकारी स्कूलों की दशा भी खराब है. दूसरी समस्या सड़क और रास्तों की है. पीने का पानी भी इस क्षेत्र की समस्या है.\nइमामगंज में कुल मतदाता 2,50,843 है. जिसमें पुरुष की संख्या 1,32,969 है. जबकि महिला मतदाता की संख्या 1,17,865 है. जबकि पोलिंग बूथ की संख्या 299 है.\nपोलिंग बूथ- 299\nकब-कब कौन जीता\n2015- जीतन राम मांझी (हम)\n2010- उदय नारायण चौधरी (जेडीयू)\n2005- अक्टूबर-उदय नारायण चौधरी (जेडीयू)\n2000-उदय नारायण चौधरी (समता पार्टी)\n1995-रामस्वरूप पासवान (समता पार्टी)\n1990-उदय नारायण चौधरी (जनता दल)\n1985-श्रीचंद सिंह (कांग्रेस)\n1980-श्रीचंद सिंह (कांग्रेस)\n1977-ईश्वर दास (जनता पार्टी)\n1972- अवधेश्वर राम (कांग्रेस)\n1969-ईश्वर दास (संसोपा)\n1967-डी. राम (कांग्रेस)\n1962-अम्बिका प्रसाद सिंह (स्वतंत्र पार्टी)\n1957-अम्बिका प्रसाद सिंह (निर्दलीय)\nFirst Published : 06 Sep 2020, 09:43:43 PM\nBihar Assembly Elections 2020 Bihar Elections 2020 Imamganj Bjp Jdu RJD Congress Magadh मगध इमामगंज\nशेरघाटी में इस बार किसकी होगी जीत, कौन चखेगा हार का स्वाद?\nBihar Election Result 2020: चेरिया बरियारपुर से JDU उम्मीदवार मंजू आगे\nगुरूआ में क्या फिर से खिलेगा कमल या फिर लालटेन करेगी वापसी?


स्मार्ट फ़ोन के वायरस को दूर करने के लिए ऐसा करें - Breaking News, Headlines, Sports, Health, Business, Cricket, Entertainment\nWednesday, 6/7/2022 | 12:37 UTC+0\nYou are here: Home / समाचार / स्मार्ट फ़ोन के वायरस को दूर करने के लिए ऐसा करें\nस्मार्ट फ़ोन के वायरस को दूर करने के लिए ऐसा करें\n15/07/2016 / By news18network\nवर्तमान समय में हर किसी का स्मार्ट फोन ज्यादातर इंटरनेट से कनेक्टेड रहता है और इसका मात्र एक कारण है कि सभी स्मार्टफोन मे वायरस का खतरा हर वक्त लगा होता है। आपके स्मार्ट फ़ोन में कभी कभी हैकरों की वजह से वायरस उन्समे पहुंच जाता है। हमेशा फोनेलेते समय ये सलाह मिलती है, यदि आपके फ़ोन में वायरस है तो फ़ोन को फैक्ट्री रिसेट करना पड़ेगा ताकि उसमे मौजूद वायरस को पूरी तरह से समाप्त किया जाये। इसमे सबसे बड़ी दिक्कत यह है की फैक्ट्री रिसेट करने से फोन के सभी डेटा-गेम्स, फोटो, मैसेज स्मार्ट डिलीट हो जाता है। जानिए कुछ आसन तरीके जिनकी वजह से आप फ़ोन के वायरस से बच सकेगे और अगर आपको फैक्ट्री रिसेट करना भी पड़े तो वो आखरी तरीका हो। सबसे पहले तो आपको ये जानना होगा की वायरस की परेशानीक्या उस वक्त होती है जब एक ऐप आप चलाते हैं?\nअपने क्या आपने गूगल प्ले स्टोर के अलावा कहीं से कोई फ़ोन ऐप डाउनलोड किया था? उसके बाद से क्या ये परेशानी शुरू हुई जब आपने ऐप डाउनलोड किया?\nयदि जवाब हाँ है आपका तो, वायरस के लिए आपको चेक करना होगा। इसके लिए सबसे पहले फ़ोन में एंटी वायरस इनस्टॉल करे और अपने स्मार्ट फोन को एंटी वायरस की मदद से स्कैन कीजिये। स्मार्ट फ़ोन के लिए कई सारे एंटी वायरस ऐप उपलब्ध है। उनमे से आप किसी भी एक का चुनाव करने चाहते है तो हम आपको उनके बारे में जानकारी देगे। यहाँ तक की ड्राइड स्मार्ट फोन को ‘सेफ मोड’ में पर बूट किया जा सकता है। इसके साथ आप आसानी से चुनी हुई फाइल को डिलीट कर पायेगे। कभी-कभी स्मार्ट फोन सेफ मोड पर चलने की वजह से उसके ऐप काम करना बंद कर देते हैं और फ़ोन का डेटा कनेक्शन भी बंद हो जाता है। स्मार्ट फ़ोन डिवाइस की सुरक्षा के लिए ऐसा किया जा सकता है।\nआप सरलता से स्मार्ट फोन को सेफ मोड पर एंड्रॉयड 4.0 या उसके बाद के ऑपरेटिंग सिस्टम में बूट कर सकते हैं। लेकिन उससे पुराने डिवाइस के साथ भी ऐसा किया जा सकता है। इसके लिए एंड्रॉयड 4.0 या उसके पहले के ऑपरेटिंग सिस्टम अपनी डिवाइस को बंद कर दे। अपने डिवाइस के ऑन-ऑफ बटन को कुच्स्मी के लिए दबाये रहे। फिर जब अपने स्मार्ट फोन का लोगो दिखाई दे तो वॉल्यूम ऊपर और नीचे वाले बटन को दबाये रखिये ऐसा तब तक करे, जब तक टेक डिवाइस की बूटिंग पूरी खत्म न हो जाती। ऐसा करने के बाद आप सेफ मोड में होंगे। फिर आपको ओके को क्लिक करना होगा इसके बाद आपका डिवाइस सेफ मोड में बूट करेगा। आप उन सभी फाइलों को डिलीट कर पायेगे जिन्हें आप फ़ोन में नही चाहते है। आपने जो भी ऐप डाउनलोड किए हैं उन्हें तुरंत डिलीट कर दीजिए ये सबसे अच्छा होगा। ऐसा करने से वायरस की परेशानी तुरंत खत्म हो जाएगी।\nसिद्ध सुपारी से घर की आर्थिक परेशनी को दूर करें 08/07/2016 / By news18network\nक्या राजनाथ को ऐसा कहना चाहिए.... 08/08/2016 / By news18network\nमाथ्यू कॉरी ने बनाई एक मिनट में कपड़े सुखाने वाली ‘ड्राई-गो’ मशीन\nजब आप भी कहीं घूमने जाते हैं तो अपने गंदे…\nधीरूभाई अंबानी और रजनीकांत को पद्म विभूषण का सम्मान\nFreedom 251 के जीएम के पिता है किराना व्यापारी\nभारतीय क्रिकेटर रमीज को काले हिरण के शिकार में हुई जेल\nअक्सर लोग ब्रेकअप के बाद टूट जाया करते हैं पर…\nइस साल बॉलीवुड पर्दे पर दिखेगी दीपिका\nफर्जी हैं अभिनेत्री की न्यूड तस्वीरें वायरल हुईं व्हाट्सएप पर :-\nसलमान और लूलिया की बढ़ती नजदकिया\nआवश्यक सामग्री 8-10 गाजर मध्यम आकार की चीनी-250 ग्राम (1…


Instant ख़बर | महाराष्ट्र में भाजपा अकेले चुनाव लड़ने को तैयार | Instant ख़बर\nमहाराष्ट्र में भाजपा अकेले चुनाव लड़ने को तैयार\nअगस्त 11, 2019 5:42\nनई दिल्ली: भाजपा नेतृत्व पूरे देश में पार्टी के आधार के विस्तार के लिए 'ओपन डोर' नीति पर जोर दे रहा है. यहां तक कि उत्तर प्रदेश सरीखे राज्यों जहां पार्टी का प्रचंड बहुमत है, वहां भी प्रमुख वाम, दक्षिण और मध्यमार्गी नेताओं को बांह फैलाकर अपना रहे हैं.\nसपा के दो नेताओं के आज भाजपा में शामिल होने के साथ राज्यसभा में ऐसे सदस्यों की संख्या चार हो गई है, जिन्होंने अपनी पार्टी से नाता तोड़ लिया है.\nएक अति वरिष्ठ कैबिनेट मंत्री ने नाम नहीं रखने की शर्त पर बताया, ''हम चाहते हैं कि सार्वजनिक जीवन जीने वाला हर कोई भाजपा में शामिल हो. उन्हें पार्टी के लिए काम करना चाहिए और मौके का इंतजार करना चाहिए. यह हमारी संस्कृति है.''\nबगावत कर भाजपा का नया चेहरा बने सी. एम. रमेश ने कांग्रेस के मुख्य सचेतक भुवनेश्वर कलिता को पार्टी और राज्यसभा सीट छोड़ने के लिए राजी किया था.\nरमेश अब भाजपा महासचिव भूपेंद्र यादव के साथ समन्वय करते हैं, जो संसदीय कार्य मंत्री प्रह्लाद जोशी और रेलवे मंत्री पीयूष गोयल के साथ समन्वय के अलावा केंद्रीय गृह मंत्री अमित शाह के संपर्क में रहते हैं. भाजपा ने सबको अपने में शामिल करने की संस्कृति के तहत ही गोवा में 10 विधायकों को अपनी पार्टी में शामिल किया जबकि हरियाणा में ऐसा ही दोहराने की इच्छा रखती थी.\nवहीं, महाराष्ट्र विधानसभा में शिवसेना की मदद से भारी बहुमत के बावजूद बड़े पैमाने पर दूसरे दलों के नेताओं को भाजपा में शामिल कराया.\nयदि अंदरूनी सूत्र का विश्वास किया जाए जो यदि शिवसेना फिर कोई अजीब हरकत करती है, तो भाजपा महाराष्ट्र में आसन्न विधानसभा चुनाव अकेले लड़ने के लिए कमर कस रही है. इसी मकसद से वह कांग्रेस और राकांपा नेताओं को पार्टी में शामिल कर रही है. अति वरिष्ठ कैबिनेट मंत्री ने कहा, ''हमारे मशीनरी के व्यापक सर्वेक्षणों के आधार पर टिकट दिए जा रहे हैं. स्वचालित कुछ भी नहीं है.''\nभाजपा इसी रणनीति के तहत विभिन्न दलों के राज्यसभा सांसदों से इस्तीफा दिलवाकर उन राज्यों के लिए बाहर कर रही है जहां उनके पास बहुमत है. इसीलिए जो उच्च सदन की सदस्यता छोड़ रहे हैं, वे फिर से मनोनीत होंगे. सपा के नीरज शेखर की तरह जिन्होंने पार्टी छोड़ दी उन्हें राज्यसभा सीट दे दी गई. कलिता, नागर और सेठ को भी असम और उत्तर प्रदेश से भी सीटें दी जाएंगी. कांग्रेस के चार और सांसदों के नाम चर्चा में हैं. भाजपा राज्यसभा में बहुमत हासिल करने के लिए बेताब है.\nजम्मू कश्मीर की भाजपा जमीन खरीद और सरकारी नौकरी में ‘आउटसाइडर्स’ के लिए चाहती है कुछ प्रतिबंध


Sunday Special: सूर्य को जल देने से मिलती है सरकारी नौकरी, जानिए विधि\nHome > धर्म और ज्योतिष > Sunday Special: सूर्य को जल देने से मिलती है सरकारी नौकरी, जानिए विधि\nbenefits of surya puja सूर्य को जल से अर्घ्य देकर प्रसन्न करने के लिए रविवार का दिन सबसे अच्छा माना गया है.\ndipesh thakur24 Jan 2021 7:08 AM GMT\nbenefits of surya puja सूर्य को जल से अर्घ्य देकर प्रसन्न करने के लिए रविवार का दिन सबसे अच्छा माना गया है. यही कारण है कि रविवार का दिन सूर्य देव को समर्पित है. रविवार को सूर्य देव को जल देने के महत्व और इसके फायदों का वर्णन धार्मिक ग्रंथों में किया गया है. मान्यता है कि सूर्य को रविवार के दिन जल चढ़ाने से स्वास्थ्य ठीक रहता है. साथ ही घर में खुशियों का माहौल बना रहता है. इतना ही नहीं विधि पूर्वक भगवान सूर्य को जल अर्पण करने से सरकारी नौकरी का भी योग बनता है. इस बारे में महाभारत में भी वर्णन मिलता है. कथा के अनुसार दानवीर कर्ण रोजाना सूर्य की पूजा करते उन्हें अर्घ्य देते. इसके अतिरिक्त सूर्य की उपासना के बारे में भगवान राम की भी कथा म‌िलती है, जिसके मुताबिक वह भी हर द‌िन सूर्य को अर्घ्य देते थे. शास्‍त्रों में भी वर्णन मिलता है कि रोज द‌िन सूर्य को जल देना चाह‌िए. कुछ लोग इस न‌ियम का पालन भी करते हैं. आइए जानें, सूर्य को जल देने के फायदे और किस प्रकार जल अर्पण करना अच्छा होता है...\nज्योत‌िष शास्‍त्र में सूर्य को आत्मा का कारक बताया गया है. इसलिए आत्म शुद्ध‌ि और आत्मबल बढ़ाने के लिए न‌ियम‌ित रूप से सूर्य को जल देना चाहिए. 2. सूर्य को न‌ियम‌ित जल देने से शरीर ऊर्जावान बनता है और कार्यक्षेत्र में इसका लाभ म‌िलता है. 3. अगर आपकी नौकरी में परेशानी हो रही है तो न‌ियम‌ित रूप से सूर्य को जल देने से उच्चाध‌िकारियों से सहयोग म‌िलने लगता है और मुश्क‌िलें दूर हो जाती हैं. 4. सूर्य को जल देने के लिए तांबे के पात्र का उपयोग करना बेहतर रहता है. 5. सूर्य को जल देने से पहले जल में चुटकी भर रोली म‌िलाएं और लाल फूल के साथ जल दें. इसके बाद जल देते समय7बार जल दें और सूर्य के मंत्र का जप करें.\nजानिए सूर्य को जल क्यों चढ़ाते हैं? benefits of surya puja, how to do surya puja, water offering to sun\nयूं तो तो सूर्य देव को हर रोज ही जल चढ़ाया जाता है उनकी पूजा की जाती है। लेकिन रविवार के दिन सूर्ज को जल चढ़ाने के बहुत सारे लाभ मिलते हैं। रविवार के दिन भगवान सूर्य की पूजा का विधान है। यह मान-सम्मान और सुख-समृद्धि दिलाने वाला दिन है।\nइस दिन सही नियम से जल चढ़ाने से कुंडली के सारे दोष सूर्य देव की कृपा से समाप्त हो जाते हैं।\nइस दिन दान का भी विशेष महत्व है। दान में तांबे का बर्तन, पीले व लाल वस्त्र, गेंहू, गुड़, मोती, लाल चंदन आदि का दान करें। अपनी श्रद्धानुसार इनमें से किसी भी चीज का दान करें।\nसूर्य देव की पूजा करने और जल चढ़ाने वाला व्यक्ति अपने शत्रुओं पर विजय पा लेता है। इतना ही नहीं सूर्य देव की पूजा से व्यक्ति के भाग्य में विशेष राजयोग बनता है। इसके अलावा यदि आप रोज सूर्य देव को जल चढ़़ाते हैं तो कुछ बातों का विशेष रूप से ध्यान रखें।\nसूर्यदेव को जल अर्पित करते समय रखें इन बातों का ध्यान-\n- जल देते समय इस बात का ध्यान रखना चाहिए कि वह जल आपके पैरों से स्पर्श न करे।\n- यदि किसी दिन ऐसा हो कि सूर्य देव नजर ना आ रहे हों तो पूर्व दिशा की ओर मुख करके जल दें।\nभूलकर भी न करें सूर्य को जल चढ़ाते वक्त ये गलती\nरविवार का दिन सूर्यदेव की पूजा के लिए विशेष है। ज्योतिष में सूर्य को सभी ग्रहों का अधिपति माना गया है। सूर्यदेव को जल चढ़ाने से व्यक्ति को जीवन की हर परेशानी से मुक्ति मिलती है। ज्योतिष के अनुसार कुंडली में सूर्य ठीक होने पर व्यक्ति को समाज में मान-सम्मान, उच्च पद की प्राप्ति होती है। इसके साथ ही कई रोगों का भी नाश होता है। कुंडली में सूर्य कमजोर होने से व्यक्ति को परेशानियों का सामाना करना पड़ता है।\nसर्वप्रथम ब्रह्म मुहूर्त में उठकर स्नानादि कार्यों से निवृत होकर जल चढ़ाये,कभी भी बिना स्नान के जल अर्पित न करें।\nअर्घ्य देते समय स्टील, चांदी, शीशे और प्लास्टिक बर्तनों का प्रयोग न करें।सूर्यदेव को तांबे के पात्र से ही जल दें। जल देते समय दोनों हाथों से तांबे के पात्र को पकड़े।\nजल सदैव सिर के ऊपर से अर्पित करें। इससे सूर्य की किरणें व्यक्ति के शरीर पर पड़ती है। जिससे सूर्य के साथ नवग्रह भी मजबूत बनते हैं।\nजल अर्पित करने से पहले उसमें कई लोग गुड़ और चावल मिलाते हैं। ऐसा न करें। इसका कोई महत्व नहीं होता। सूर्य को जल अर्पित करते हुए उसमें पुष्प या अक्षत (चावल) जरूर रखें।जल में रोली या लाल चंदन और लाल पुष्प डाल सकते हैं।\nजल देते समय ध्यान रखना चाहिए कई लोगों का मानना है कि जल अर्पित करते समय पैर में जल की छीटें पड़ने से फल नहीं मिलता। लेकिन ऐसा नहीं होता है। ज्योतिषचार्यों के अनुसार जल का प्रभाव और सूर्य की किरणों का प्रभाव केवल आपके सिर से नाभि तक ही होता है। इसलिए इसका कोई असर नहीं होता है।\nयदि किसी दिन ऐसा हो कि सूर्य देव नजर ना आ रहे हों तो पूर्व दिशा की ओर मुख करके जल दे दें।\nसूर्य को अर्घ्य देने की आसान विधि, जानिए 14 काम की बातें...\n'ॐ घृणिं सूर्य्य: आदित्य'\nवैदिक काल से सूर्योपासना अनवरत चली आ रही है। भगवान सूर्य के उदय होते ही संपूर्ण जगत का अंधकार नष्ट हो जाता है और चारों ओर प्रकाश ही प्रकाश फैल जाता है। सृष्टि के महत्वपूर्ण आधार हैं सूर्य देवता। सूर्य की किरणों को आत्मसात करने से शरीर और मन स्फूर्तिवान होता है।\nसूर्य अर्घ्य देने की सही विधि\nसर्वप्रथम प्रात:काल सूर्योदय से पूर्व शुद्ध होकर स्नान करें।\nतत्पश्चात उदित होते सूर्य के समक्ष आसन लगाए।\nआसन पर खड़े होकर तांबे के पात्र में पवित्र जल लें।\nउसी जल में मिश्री भी मिलाएं। कहा जाता है कि सूर्य को मीठा जल चढ़ाने से जन्मकुंडली के दूषित मंगल का उपचार होता है।\nमंगल शुभ हो तब उसकी शुभता में वृद्दि होती है।\nजैसे ही पूर्व दिशा में सूर्यागमन से पहले नारंगी किरणें प्रस्फूटित होती दिखाई दें, आप दोनों हाथों से तांबे के पात्र को पकड़ कर इस तरह जल चढ़ाएं कि सूर्य जल चढ़ाती धार से दिखाई दें।\nप्रात:काल का सूर्य कोमल होता है उसे सीधे देखने से आंखों की ज्योति बढ़ती है।\nसूर्य को जल धीमे-धीमे इस तरह चढ़ाएं कि जलधारा आसन पर आ गिरे ना कि जमीन पर।\nजमीन पर जलधारा गिरने से जल में समाहित सूर्य-ऊर्जा धरती में चली जाएगी और सूर्य अर्घ्य का संपूर्ण लाभ आप नहीं पा सकेंगे।\nअर्घ्य देते समय निम्न मंत्र का पाठ करें -\n'ॐ ऐहि सूर्य सहस्त्रांशों तेजोराशे जगत्पते।\nअनुकंपये माम भक्त्या गृहणार्घ्यं दिवाकर:।।' (11 बार)\n'ॐ ह्रीं ह्रीं सूर्याय, सहस्त्रकिरणाय।\nमनोवांछित फलं देहि देहि स्वाहा: ।।' (3 बार)\nतत्पश्चात सीधे हाथ की अंजूरी में जल लेकर अपने चारों ओर छिड़कें।\nअपने स्थान पर ही तीन बार घुम कर परिक्रमा करें।\nआसन उठाकर उस स्थान को नमन करें।\nsurya puja vidhi surya mantra surya ko jal kaise de surya grah ke upay


Health news foods that increase stamina lak - Health News: यकीन मानिए इन पांच फूड को डाइट में शामिल करेंगे तो तेजी से बढ़ेगी स्टेमिना – News18 हिंदी\nस्टेमिना अगर ठीक-ठाक रहती है तो किसी काम करने में मन में आलस नहीं आता, दुविधाएं नहीं होती. (Image: Shutterstock)\nTips to increase stamina: उम्र के साथ-साथ लोगों में काम करने की शक्ति घटती जाती है. 30 के बाद शरीर में उस तरह की फूर्ति नहीं होती जिस तरह से 30 से पहले हुआ करती थी. इस उम्र के बाद धीरे-धीरे आलस होने लगती है. इन सब चीजों का प्रमुख कारण है कि शरीर में स्टेमिना (Stamina) का अभाव. हालांकि 30 की उम्र के बाद यदि डाइट प्लान को सही से बनाया जाए तो कुछ फूड्स की मदद से स्टेमिना को बहुत दिनों तक बेहतर रख सकते हैं.\nमौनी अमावस्या से होगा फरवरी का आरंभ, देखें इस माह के व्रत एवं त्योहार\nTips to improve stamina: समय के साथ लोगों की स्टेमिना में कमी आना स्वभाविक है. स्टेमिना में कमी आने से कमजोरी, आलसीपन, ढीलापन इत्यादि लक्षण दिखने लगते है. कुछ लोग स्टेमिना की कमी के कारण बीमार भी हो जाते हैं. पुरुषों के लिए स्टेमिना में कमी दोहरी परेशानी लेकर आता है क्योंकि अगर पुरुषों में स्टेमिना की कमी है, तो वह यौन संबंध सही से नहीं बना पाता है. इससे सेक्सुअल लाइफ प्रभावित होती है.\nदरअसल, स्टेमिना एक तरह से जीवंत ऊर्जा (energy) है. स्टेमिना ही शरीर को शारीरिक और मानसिक रूप से किसी काम को करने के लिए तैयार करता है. स्टेमिना अगर ठीक-ठाक रहती है तो किसी काम करने में मन में आलस नहीं आता, दुविधाएं नहीं होती. मानसिक रूप से इंसान हमेशा काम करने के लिए तैयार रहते हैं. यदि आप भी स्टेमिना की कमी से जूझ रहे हैं, तो चिंता करने की कोई बात नहीं. यहां हम आपको कुछ ऐसे फूड्स के बारे में बताएंगे जिनसे स्टेमिना बढ़ाने में मदद मिलेगी.\nस्टेमिना बढ़ाने के लिए फूड्स\nअदरक के फायदे तो आप जानते ही होंगे लेकिन स्टेमिना बढ़ाने के लिए अदरक की जड़ बहुत काम की चीज है. हेल्थलाइन की खबर के मुताबिक अदरक की जड़ में कैप्सेसिन (Capsaicin) नाम का तत्व पाया जाता है जो स्टेमिना बढ़ाने में बहुत मददगार है. अदरक की जड़ का सेवन करने से यौन क्षमता की दुर्बलताएं जल्दी रिकवर हो जाती है.\nस्टेमिना बढ़ाने के लिए सैलमोन मछली बहुत उपयोगी है. सैलमोन मछली में ओमेगा3फैटी एसिड और एमिनो एसिड पाया जाता है जो यौन क्षमता को बढ़ाने में मदद करता है. सेलमोन मछली एल-सिट्रूलिन (L-citrulline) भी है जिसमें मौजूद एमिनो एसिड स्ट्रैंथ और स्टेमिना को बूस्ट करता है.\nइसे भी पढ़ेंः स्त्री-पुरुषों के बीच संबंधों में किलर का काम करती हैं ये पांच चीजें, जानें क्या हैं ये\nमेथी में स्टेमिना बूस्टर का काम करती है. एक अध्ययन के मुताबिक मेथी पुरुषों में यौन शक्ति और स्टेमिना को बढ़ाने में मददगार है. मेथी में मौजूद सैपोनिन रसायन पुरुषों में टेस्टोस्टेरोन हार्मोन को बढ़ाता है.\nमूंगफली में प्रचूर मात्रा में मैग्नीशियम पाया जाता है, शरीर में ऊर्जा उत्पादन के लिए मैग्नीशियम की बहुत आवश्यकता होती है. इसके अलावा ब्रेन फंक्शन में भी मैग्नीशियम का महत्वपूर्ण रोल है. अगर मैग्नीशियम कम है तो स्टेमिना में कमी आ जाती है. इसलिए मूंगफली का सेवन स्टेमिना को बूस्ट करता है.\nकेसर प्राकृतिक कामोत्तेजक खाद्य पदार्थ है. केसर में इतने तरह के एंटीऑक्सीडेंट्स पाए जाते हैं कि यह शरीर की प्रत्येक कोशिकाओं को बाहरी हमले से बचाता है.केसर में मौजूद ये एंटीऑक्सीडेंट्स सेल्स में फ्री रेडिकल्स को बनने नहीं देते, जिससे कोशिकाएं क्षतिग्रस्त नहीं होती. केसर रक्त संचार को तेज करने में मददगार है.\nआयुर्वेद के अनुसार, इलायची को शहद और दूध में मिलाकर पीने से कई तरह के यौन विकार दूर होते हैं. साथ ही यौन उत्तेजना भी बढ़ती है.


#WEATHER : Heavy rain alert in these states..........\nHome Big News\t#WEATHER : इन राज्यों में भारी बारिश का अलर्ट\nBig NewsBreaking NewsHaryanaRecent Newsनई दिल्ली\n#WEATHER : इन राज्यों में भारी बारिश का अलर्ट\nwritten by jaihind June 19, 2020 626 views\n#WEATHER : राज्य के ज्यादातर हिस्से भीषण गर्मी की चपेट में हैं…\n#WEATHER : दिल्ली समेत कई राज्यों में चार दिन पहले मॉनसून weather today दस्तक दे सकता है. यहां मॉनसून के आने का समय 27 जून होता है लेकिन मौसम विभाग weather today के मुताबिक इस बार मॉनसून 22 जून तक पहुंच जाएगा.\nकिन राज्यों में होगी भारी बारिश?\nस्काईमेट की रिपोर्ट के मुताबिक अगले 24 घंटों के दौरान पश्चिम बंगाल, सिक्किम, कोंकण-गोवा, कर्नाटक, केरल में मॉनसून कहर बरपा सकता है. इन राज्यों में भारी बारिश होने की उम्मीद है. इसके अलावा पूर्वोत्तर भारत के कुछ राज्यों में भी झमाझम बारिश देखने को मिल सकती है. मध्य प्रदेश, बिहार और छत्तीसगढ़ के कुछ हिस्सों में मध्यम से भारी बारिश हो सकती है.\nहल्की से मध्यम बारिश?\nउत्तराखंड, हिमाचल प्रदेश, दक्षिणी गुजरात, तमिलनाडु, उत्तर प्रदेश, झारखंड, ओडिशा, आंध्र प्रदेश, महाराष्ट्र, अंडमान व निकोबार द्वीपसमूह, लक्षद्वीप और तेलंगाना के कुछ हिस्सों में हल्की से मध्यम बारिश होने की संभावना है.\nराजस्थान से ज्यादा दिल्ली का तापमान\nउत्तर भारत के विभिन्न हिस्सों में गुरुवार को भीषण गर्मी weather today का सामना करना पड़ा. मौसम विभाग ने राजस्थान के कुछ भाग में लू चलने का अनुमान जताया है. दिल्ली के आयानगर मौसम विज्ञान केंद्र पर तापमान 46.4 डिग्री सेल्सियस दर्ज किया गया.\nगर्म हवाओं ने राजस्थान को एक बार फिर तपा दिया है. राज्य के ज्यादातर हिस्से भीषण गर्मी weather today की चपेट में हैं और गुरुवार को गंगानगर का अधिकतम तापमान 46.1 डिग्री दर्ज किया गया. मौसम विभाग के अनुसार राज्य के लोगों को अगले चौबीस घंटे भी गर्मी से राहत मिलने की कोई संभावना नहीं है. विभाग के अनुसार शुक्रवार को भी राज्य के ज्यादातर हिस्सों में लू यानी गर्म हवाएं चलेंगी और दिन का अधिकतम औसत तापमान 44 डिग्री रहेगा.\nहरियाणा और पंजाब में मौसम का हाल\nहरियाणा और पंजाब में भी अधिकतम तापमान सामान्य से अधिक दर्ज किया गया. हरियाणा में 44.2 डिग्री के साथ हिसार सबसे गर्म स्थान रहा. पंजाब के अमृतसर, लुधियाना, पटियाला में अधिकतम तापमान सामान्य से अधिक दर्ज किया गया. चंडीगढ़ में तापमान 40.2 डिग्री रहा.\n#HINDI NEWS IH JAIHINDTIMES#HINDI NEWS IN JAIINDTIMES#JAIHIND TIMES NEWS#JAIHINDTIMES # JAIHINDTIMES#JAIHINDTMES NEWS IN HINDI#journalist#lockdown#reporter#Weather


Employees Of A Smartphone Manufacturing Facility Resorted To Violence After Around 200 Of Them Were Sacked Without Notice Hk | मोबाइल बनाने वाली विदेशी कंपनी से निकाले जाने पर कर्मचारियों ने की तोड़फोड़ - Firstpost Hindi\nमोबाइल बनाने वाली विदेशी कंपनी से निकाले जाने पर कर्मचारियों ने की तोड़फोड़\nनोएडा के फेस-3 थाना क्षेत्र के सेक्टर-63 में स्थित मोबाइल फोन बनाने वाली एक विदेशी कंपनी के कर्मचारियों ने नौकरी से निकाले जाने से आक्रोशित होकर कंपनी में तोड़फोड़ की.\nUpdated On: Nov 29, 2018 10:03 PM IST\nनोएडा के फेस-3 थाना क्षेत्र के सेक्टर-63 में स्थित मोबाइल फोन बनाने वाली एक विदेशी कंपनी के कर्मचारियों ने नौकरी से निकाले जाने से आक्रोशित होकर कंपनी में तोड़फोड़ की. जिसके बाद मामले को शांत कराने के लिए पुलिस भी बुलानी पड़ी. घटना की सूचना मिलते ही मौके पर पहुंची पुलिस ने आधा दर्जन श्रमिकों को हिरासत में लिया है.\nपुलिस उपाधीक्षक (नगर) राजीव कुमार सिंह ने बताया कि फेस-3 थाना क्षेत्र के सेक्टर-63 में हाईपैड टेक्नोलॉजी नाम की मोबाइल फोन बनाने वाली एक विदेशी कंपनी है. यह कंपनी विभिन्न ब्रांड की नामी कंपनियों को स्मार्टफोन बना कर देती है. उन्होंने बताया कि इस कंपनी में काम करने वाले करीब डेढ़ सौ श्रमिकों ने नौकरी से निकाले जाने से आक्रोशित होकर कंपनी में तोड़फोड़ की. श्रमिकों का आरोप है कि बिना नोटिस के उन्हें नौकरी से निकाल दिया गया.\nघटना की सूचना मिलते ही पुलिस पहुंची. जिसके बाद पुलिस ने श्रमिकों को समझा-बुझाकर शांत कराया. पुलिस ने इस मामले में छह लोगों को हिरासत में लिया है. उन्होंने बताया कि इस मामले में कंपनी की भूमिका भी सवालों के घेरे में है. पुलिस ने तोड़फोड़ करने वाले श्रमिकों और कंपनी के प्रबंधन के अधिकारियों के खिलाफ भी मुकदमा दर्ज किया है. मामले की जांच जारी है.\nTags: Hipad TechnologyHipad Technology IndianoidaSmartphoneviolenceनोएडास्मार्टफोन


There Are6Types Of Psoriasis Disease, Know The Complete Treatment Of Psoriasis With Ayurveda In Hindi | आयुर्वेदिक एक्‍सपर्ट से जानिए Psoriasis का पूरा इलाज\nSkin Diseases:6प्रकार की होती है सोरायसिस की बीमारी, आयुर्वेदिक एक्‍सपर्ट से जानिए Psoriasis का पूरा इलाज\nSkin Diseases: सोरायसिस त्‍वचा की एक गंभीर समस्‍या है। अगर आप सोरायसिस से हमेशा के लिए छुटकारा पाने चाहते हैं आयुर्वेदिक तरीके से करें उपचार।\nआयुर्वेदReviewed by: डॉ. चंचल शर्मा, BAMS-Ayurveda ExpertPublished at: Oct 08, 2020Written by: Atul Modi\nसोरायसिस एक ऐसी बीमारी है जिसका संबंध सीधे हमारी त्वचा के साथ रहता है, सोरायसिस को बहुत जगह अपरस के नाम से भी जाना जाता है। सोरायसिस की बीमारी में मुख्य रूप से त्वचा पर एक मोटी परत जैसी बन जाती है जो यह परत लाल रंग के चकत्ते के रूप में दिखाई देती है। लाल रंग के चकत्ते में खुजली करने से दर्द और सूजन महसूस होने लगती है यह एक असाध्य रोग के जैसा है परंतु आयुर्वेद में इसका उपचार पूरी तरह से संभव है। इस रोग के कारण हमारे शरीर की जो रोग प्रतिरोधक क्षमता होती है वह धीरे-धीरे कमजोर पड़ने लगती है।\nसोरायसिस रोग से पीड़ित व्यक्ति जीवन भर इस समस्या से परेशान ही रहता है क्योंकि सोरायसिस का अभी तक एलोपैथ में कोई भी इलाज नहीं बन पाया है लेकिन अब आपको घबराने की बिल्कुल भी जरूरत नहीं है क्योंकि आशा आयुर्वेदा की डॉक्टर चंचल शर्मा जी ने अपने वर्षों के शोध से इस बीमारी को जड़ से खत्म करने के लिए एक ऐसी आयुर्वेदिक दवा इजाद की है जिससे सोरायसिस का संपूर्ण निदान पूरी तरह से संभव है।\nसोरायसिस क्‍या है-Psoriasis Kya Hai?\nसोरायसिस की बीमारी मानव त्वचा से जुड़ी एक ऑटोइम्यून डिजीज है यह बीमारी त्वचा पर कोशिकाओं को इकट्ठा जमा कर लेती है जिससे सफेद रक्त कोशिकाओं की कमी होने के कारण हमारी त्वचा सामान्य से अधिक तेजी से बढ़ने लगती है और अंत में घाव जैसी हो जाती है या फिर या एक प्रकार से शरीर में गोल गोल चकत्ते बन जाते हैं। सोरायसिस की बीमारी जब अत्यधिक बढ़ जाती है तो इन लाल चकत्तों से ब्लड निकलने लगता है और इनमें सूजन भी आ जाती है जिससे यह मानसिक विकार भी उत्पन्न कर सकती है। सोरायसिस की बीमारी किसी भी उम्र एवं जेंडर के लोगों को हो सकती है।\nसोरायसिस के प्रकार- Types Of Psoriasis In Hindi\nसोरायसिस की बीमारी के प्रकार की बात करें तो यह भिन्न-भिन्न प्रकार की होती है पहला है प्लेक सोरायसिस, दूसरा है गटेट या चित्तीदार सोरायसिस, पस्चुलर सोरायसिस, सोरियाटिक अर्थराइटिस, इन्‍वर्स सोरायसिस, एरि‍थ्रोडर्मिक सोरायसिस यह तो हुए सभी सोरायसिस के प्रकार अब आगे आर्टिकल में हम इन सभी के बारे में विस्तार पूर्वक बताएंगे।\n1. प्लेक सोरायसिस\nप्लेक सोरायसिस एक सामान्य प्रकार का सोरायसिस है। इस प्रकार के सोरायसिस से 10 में 8 लोग प्रभावित हैं। इस सोरायसिस में शरीर पर चांदी के रंग जैसे सफेद लाइने बन जाती है और लाल रंग के धब्बे के साथ बहुत तेजी से जलन होती है। यह सोरायसिस शरीर के किसी भी अंग पर हो सकती है लेकिन अधिकांशतः यह सिर, पेट के नीचे का भाग, घुटनों तथा पीठ में नीचे की ओर मुख्य रूप से होती है। इसमें हमारे शरीर की त्वचा पर लाल एवं छिकलेदार, मोटे चकत्ते निकलने लगते हैं और यह भिन्न-भिन्न आकार में परिवर्तित होकर हमारे शरीर की काफी जगह घेर लेती है।\n2. गटेट या चित्तीदार सोरायसिस\nइस प्रकार के सोरायसिस मुख्य रूप से छोटी उम्र के बच्चों के हाथ, पैर, गले, पेट या फिर पीठ पर होती हैं। यह सोरायसिस छोटे-छोटे गुलाबी रंग के दानों के रूप में दिखाई देते हैं यह अधिकांशतः बच्चों के हाथ के ऊपरी भाग, जांघ और सिर पर होती हैं। इस सोरायसिस में भी प्लेक सोरायसिस जैसी शरीर की त्वचा पर एक मोटी परत बन जाती है जो कि बहुत ही तकलीफदेह होती है।\n3. पस्चुलर सोरायसिस\nयह सोरायसिस थोड़ी सा अन्य सोरायसिस से अलग होता है। यह सोरायसिस बड़ी उम्र के लोगों में ज्यादा मात्रा में होता है। यह मुख्य रूप से हथेलियों, तलवों या फिर पूरे शरीर में लाल रंग के दाने जैसे हो जाते हैं। इन दानों में मवाद होने की भी संभावना होती है। यह सोरायसिस देखने में संक्रमित के जैसा प्रतीत होता है यह अधिकांशतः हाथों एवं पैरों में होता है परंतु इस चीज की पूरी पुष्टि नहीं हो सकी है यह शरीर के किसी भी हिस्से में हो सकता है। सोरायसिस के इस प्रकार के कारण कई बार मरीज को बुखार तथा उल्टी जैसी समस्याओं का सामना भी करना पड़ सकता है।\n4. सोरियाटिक अर्थराइटिक\nयह सोरायसिस और अर्थराइटिस का मिलाजुला मिश्रण है। यह 70 फ़ीसदी मरीजों में लगभग 10 वर्ष की आयु से ही प्रारंभ हो जाता है इस सोरायसिस के अंतर्गत मरीज के जोड़ो एवं घुटनों में दर्द उंगलियों तथा नाखूनों में सूजन जैसी समस्याएं उत्पन्न होने लगती हैं ।\n5. एरि‍थ्रोडर्मिक सोरायसिस\nइस प्रकार के सोरायसिस से पीड़ित व्यक्ति के चेहरे की त्वचा पर जलन जैसी समस्या के साथ-साथ लाल चकत्ते हो जाते हैं। मरीज के शरीर का तापमान सामान्य से अधिक हो जाता है तथा उसके हृदय की गति अधिक हो जाती है। सोरायसिस की यह बीमारी धीरे-धीरे पूरी त्वचा में फैलने लगती है जिसके कारण त्वचा में जलन, खुजली, हृदय गति तथा शरीर का तापमान कभी कम तथा कभी ज्यादा जैसी समस्याएं पैदा होने लगती हैं। इस प्रकार के सोरायसिस के कारण मरीज को संक्रमण तथा निमोनिया जैसी गंभीर बीमारी का सामना भी करना पड़ सकता है।\n6. इन्‍वर्स सोरायसिस\nइस प्रकार के सोरायसिस मुख्य रूप से स्तनों के निचले हिस्से, बगल, काख या जांघों के ऊपरी भाग में लाल-लाल बड़े चकत्ते बन जाते हैं तथा यह अधिक पसीने और रगड़न खाने के कारण भी होते हैं।\nशरीर की त्वचा पर लाल चकत्तों के साथ-साथ सूजन होना।\nलाल चकत्तों के ऊपर सफेद चांदी जैसी सूखी पपड़ी का होना।\nत्वचा में रुखापन होना।\nचकत्तों के नजदीक खुजली और जलन महसूस होना।\nनाखूनों की मोटाई बढ़ जाना तथा दाग धब्बे पड़ना।\nसूजन एवं शरीर के जोड़ो में दर्द होना।\nआयुर्वेद के अनुसार सोरायसिस होने के बहुत सारे कारण हैं। सोरायसिस की बीमारी को अनुवांशिक बीमारी भी कहा जाता है क्योंकि यह परिवार में पीढ़ी दर पीढ़ी एक से दूसरी पीढ़ी में स्थानांतरित होती जाती है। जैसे कि यदि अगर आपके माता-पिता में से किसी एक को सोरायसिस की बीमारी है तो यह बच्चे में होने की 15% तक की संभावना बढ़ जाती है। यदि सोरायसिस की बीमारी से माता और पिता दोनों प्रभावित हैं तो यह बच्चे में होने की इसकी संभावना 60% तक बढ़ जाती है। इसके अलावा भी बहुत सारे ऐसे कारण हैं जिनके द्वारा सोरायसिस की बीमारी होती है जैसे निमित्त शराब का सेवन, धूम्रपान, बैक्टीरियल इनफेक्शन, धूप से त्वचा में इन्फेक्शन, त्वचा का कट जाना, मधुमक्खी इत्यादि के काट लेने से भी सोरायसिस जैसी बीमारी होने की संभावना बढ़ जाती है।\nआशा आयुर्वेदा की आयुर्वेदिक एक्सपर्ट डॉक्टर चंचल शर्मा जी का कहना है कि बहुत सारे लोग एलोपैथिक इलाज से सोरायसिस जैसी बीमारी को ठीक करने का प्रयास करते हैं किंतु इस बीमारी का उचित इलाज न मिल पाने के कारण अंत में आयुर्वेदिक उपाय ही इस बीमारी को ठीक करने में कारगत साबित होते है।\nइसे भी पढ़ें: आप भी एक्जिमा रोग से हैं परेशान? जानें इसके लक्षण और बचाव के तरीके\nसोरायसिस का आयुर्वेद उपचार (Ayurvedic Treatment For Psoriasis)\nसोरायसिस के इलाज में पंचकर्म महत्वपूर्ण भूमिका निभाता है। वर्ष में दो बार आयुर्वेदिक पंचकर्म चिकित्सा वमन एवं विरेचन करने से इसे बहुत हद तक कंट्रोल किया जा सकता है।\nअग्निकर्म करने से इसके फैलाव को रोका जाता है यह एक त्रिदोष व्याधि है इसलिए त्रिदोष शामक और सदुपयोग करने से रोग प्रतिरोधक क्षमता बढ़ने से रोगी को बेहतरीन परिणाम मिलते हैं।\nआयुर्वेदिक अवसाद जैसे पटोलकटू रोहिणी, कषाय, महातिक्तक कषाय, खदिरारिष्ट इत्यादि आयुर्वेदिक चिकित्सक परामर्श से लेने से अत्यंत उपयोगी सिद्ध होते हैं।\nखानपान में कप वर्धक आहार विहार जैसे दूध से बने पदार्थ, दही, मैदा, तला हुआ भोजन नहीं खाना चाहिए। साथ ही सुपाच्य आहार लेना चाहिए।\nमिर्च मसाला, खट्टा, बेसन, मैदा आदि का सेवन करने से बचना चाहिए।\nनियमित व्यायाम, अनुलोम विलोम, नाड़ी शोधन इत्यादि से भी शरीर का Detoxification होता है वह रोग जल्दी से ठीक होता है।


फेसबुक पर लाइव दिखाई ब्रेन सर्जरी, 25 साल की लड़की को सता रहा था कैसा डर। 25 year old young woman telecast brain surgery on facebook live | world - News in Hindi - हिंदी न्यूज़, समाचार, लेटेस्ट-ब्रेकिंग न्यूज़ इन हिंदी\nफेसबुक पर लाइव दिखाई ब्रेन सर्जरी, 25 साल की लड़की को था कैसा डर\nUpdated: November 1, 2019, 10:02 AM IST\nजेनना स्कार्ड्ट फेसबुक लाइव\nऑपरेशन का कुछ हिस्सा डॉक्टरों ने जेनना की जिद पर फेसबुक पर लाइव टेलिकास्ट किया. इस लाइव के दौरान जेनना ऑपरेशन कर रहे डॉक्टरों के साथ लगातार कुछ बात करती हुई दिख रहीं हैं.\nटेक्सास. अमेरिका के मैथोडिस्ट डलास मेडिकल सेंटर (Methodist Dallas Medical Centre Texas) को अपने एक मरीज की अजीब मांग के आगे झुकना पड़ा. टेक्सास की रहने वाली जेनना स्क्रार्ड्ट (Jenna Schardt) को मस्तिष्क के एक हिस्से में खून जमने की वजह से बोलने परेशानी होने लगी. इसको दूर करने के लिए उन्हें ब्रेन सर्जरी (Brain Surgery) करवानी पड़ी. इस सर्जरी को जेनना ने फेसबुक पर लाइव (Facebook Live) दिखाया. जेनना को डर था कि कहीं वो बोलने की क्षमता को पूरी तरह ने खो दें. इसलिए ऑपरेशन के दौरान वो जागते हुए बोलते रहना चाहती थी.\n25 वर्षीय जेनना को पर्दे के एक तरफ से लाइव किया गया. पर्दे के दूसरी तरफ डॉक्टर ऑपरेशन करते हुए देखे जा सकते हैं. उस दौरान डॉक्टर उनके मस्तिष्क में रक्त कोशिकाओं के जमने से बने हिस्से को निकाल रहे थे.\nमेथोडिस्ट डलास मेडिकल सेंटर के न्यूरोलॉजी के प्रमुख भारतीय मूल के डॉक्टर निमेश पटेल हैं. पटेल ने बताया कि जेनना स्कार्ड्ट के बाएं मस्तिष्क के उस हिस्से में दिक्कत थी जो इंसान के बोलने की क्षमता को नियंत्रित करता है. जेनना का यही हिस्सा रक्त कोशिकाओं के जमने की वजह से प्रभावित हो रहा था.\nजेनना ऑपरेशन के दौरान जागते हुए बात करतीं रही. उन्हें डर था कि कहीं उनकी बोलने की क्षमता को और अधिक नुकसान न पहुंचे. ऐसा होने की अवस्था में डॉक्टर उनके बोलते रहने से ऑपरेशन की सफलता पर आसानी से निगरानी रख सकते थे.\nजेनना स्कार्ड्ट ऑक्यूपेशनल थेरेपी की छात्रा हैं. इस फेसबुक लाइव स्ट्रीमिंग के जरिए वो अपने अनुभव का लाभ दर्शकों तक पहुंचाना चाहती थीं. खबर लिखे जाने तक जेनना के इस लाइव वीडियो को 1,66,000 लोग फेसबुक पर देख चुके थे.\nदर्शकों ने न केवल जेनना के हौसले की तारीफ की बल्कि मेडिकल सेंटर के डॉक्टरों को भी बधाई दी. मेथोडिस्ट डलास मेडिकल सेंटर ने इस ऑपरेशन का पूरा वीडियो शीघ्र ही जारी करने की घोषणा भी की है. अस्पताल ने कहा कि इस वीडियो में ऑपरेशन को दूसरे एंगल से भी दिखाया जाएगा. वीडियो के साथ इसमें दर्शकों की सुविधा और जानकारी के लिए ग्राफिक्स का भी इस्तेमाल होगा.\nFirst published: November 1, 2019, 10:02 AM IST


IPL 2022, KKR vs RR: केकेआर को लगा पहला झटका, एरोन फिंच लौटे पवेलियन | 🏏 LatestLY हिन्दी\nIPL 2022, KKR vs RR: केकेआर को लगा पहला झटका, एरोन फिंच लौटे पवेलियन\nआज आईपीएल 2022 में 47वां मुकाबला केकेआर और राजस्‍थान रॉयल्‍स के बीच मुंबई के वानखेड़े स्टेडियम में खेला जा रहा हैं. इस बीच केकेआर के कप्तान श्रेयस अय्यर ने टॉस जीतकर पहले गेंदबाजी का फैसला किया हैं. पहले बल्लेबाजी करते हुए राजस्थान रॉयल्स ने निर्धारित 20 ओवरों में5विकेट खोकर 152 रन बनाए. राजस्थान की तरफ से कप्तान संजू सैमसन ने सबसे ज्यादा 54 रन जड़ें हैं. केकेआर की ओर से टिम साउथी ने सबसे ज्यादा दो विकेट झटके. केकेआर को ये मुकाबला जीतने के लिए 20 ओवर में 153 रन बनाने हैं. लक्ष्य का पीछा करने उतरी केकेआर की टीम को पहला बड़ा झटका लगा हैं. सलामी बल्लेबाज एरोन फिंच4रन बनाकर पवेलियन लौट गए हैं. केकेआर का स्कोर 16/1\nMatch 47. WICKET! 3.1: Aaron Finch 4(7)bKuldeep Sen, Kolkata Knight Riders 16/1 https://t.co/yLpjL0Vda7 #KKRvRR #TATAIPL #IPL2022


जाह्नवी कपूर को बहन अंशुला से मिला ये बेस्ट बर्थडे सरप्राइज - This is how anshula kapoor surprised sister janhvi on her birthday tmov - AajTak\nजाह्नवी कपूर अपना 22वां जन्मदिन मना रही हैं. इस दौरान बहन अंशुला कपूर ने जाह्नवी को बेहतरीन बर्थडे सरप्राइज दिया है.\nअंशुला कपूर और जान्हवी कपूर\nजाह्नवी कपूर अपना 22वां जन्मदिन मना रही हैं. उन्होंने पिता बोनी कपूर और बहन खुशी कपूर के साथ बनारस में अपना बर्थडे सेलिब्रेट किया. इस दौरान बहन अंशुला कपूर ने भी जाह्नवी को बेहतरीन बर्थडे सरप्राइज दिया. जाह्नवी ने इसे सोशल मीडिया पर साझा किया है. अंशुला कपूर के मुंबई आने पर जाह्नवी कपूर सरप्राइज्ड हो गईं.\nदरअसल, अंशुला ने उन्हें ढेर सारे बलून्स और हाथ से लिखे हुए लेटर दिए. जन्मदिन पर ऐसा सरप्राइज पाकर जाह्नवी बहुत खुश हुईं और उन्होंने अपने इंस्टाग्राम स्टोरी पर इसे शेयर भी किया है.\nजाह्नवी ने अंशुला से मिले सरप्राइज को शेयर करते लिखा- "आई लव यू @अंशुला कपूर '' बता दें जाह्नवी ने मां श्रीदेवी को खोने के बाद बड़ी मुश्किल से खुद को संभाला है. इस दौरान सौतेली बहन अंशुला और भाई अर्जुन कपूर ने जाह्नवी को बहुत सपोर्ट किया. इस एक साल के दौरान जाह्नवी और अंशुला को कई बार साथ में स्पॉट किया गया है. दोनों को मूवी नाइट, डिनर और वेकेशंस पर साथ में देखा गया है.\nएक इंटरव्यू के दौरान जाह्नवी कपूर ने अंशुला और खुशी को लेकर अपनी फीलिंग्स शेयर की थी. उन्होंने कहा था कि वह अंशुला और खुशी कपूर के साथ अपने रिलेशनशिप को शब्दों में व्यक्त नहीं कर सकती है.\nइन दिनों जाह्नवी कपूर लखनऊ में कारगिल गर्ल की शूटिंग कर रही हैं. यह उनकी दूसरी फिल्म है. इससे पहले वह 'धड़क' में नजर आई थीं.\nबताते चलें कि आईएएफ पायलट गुंजन सक्सेना पर बन रही बायोपिक 'कारगिल गर्ल' में जाह्नवी कपूर लीड रोल प्ले कर रही हैं. पायलट गुंजन सक्सेना ने 1999 में कारगिल से घायल जवानों को बचाने का काम किया था. इसके अलावा गुंजन देश की पहली महिला हैं, जिन्हें शौर्य चक्र अवॉर्ड से सम्मानित किया गया था.\nएक्ट्रेस जान्हवी कपूर अपना 22वां जन्मदिन मना रही हैं. इस मौके पर उन्होंने अपने इंस्टाग्राम अकाउंट पर एक इमोशनल पोस्ट लिखा. ...\nश्रीदेवी की आखिरी फिल्म मॉम को चीन में रिलीज किया जाएगा. ट्रेड एनालिस्ट तरण आदर्श ने पोस्टर जारी कर इस बात की जानकारी साझा की ...


कम उम्र में सफ़ेद हो रहे हैं बच्चे के बाल? ये कारण हो सकते हैं जिम्मेदार | premature grey and white hair problem in kids know cause bgys\nकम उम्र में सफ़ेद हो रहे हैं बच्चे के बाल? ये कारण हो सकते हैं जिम्मेदार\nGrey and White Hair In Kids: कम उम्र में बाल सफ़ेद होने की समस्या के पीछे कई कारण जिम्मेदार हो सकते हैं जैसे कि हार्मोनल असंतुलन, ठीक खानपान और जीवनशैली का ना होना...\nLast Updated: December 13, 2020, 11:16 AM IST\nकई बच्चों के बाल असमय सफ़ेद और ग्रे होने लगते हैं. कम उम्र में पके बाल बेहद अजीब लगते हैं. कम उम्र में बाल सफ़ेद होने की समस्या के पीछे कई कारण जिम्मेदार हो सकते हैं जैसे कि हार्मोनल असंतुलन, ठीक खानपान और जीवनशैली का ना होना. इसके अलावा भी कई कारण बच्चों के कम उम्र में बाल सफ़ेद होने की समस्या के जिम्मेदार हो सकते हैं. आइए मीडिया रिपोर्ट्स के अनुसार, जानते हैं कि आखिर कम उम्र में बच्चों के बाल सफ़ेद होने की समस्या के पीछे क्या कारण जिम्मेदार होते हैं...\nबच्चों में हार्मोन का संतुलन ठीक ना होने की वजह से भी बाल सफ़ेद होने की समस्या सामने आ सकती है. इसके पीछे बच्चों के खापान से जुड़ी आदतें और अनियमित जीवनशैली भी जिम्मेदार हो सकती है.\nइसे भी पढ़ें: Baby Massage Benefits: शिशु की मालिश के हैं फायदे अनेक, जानें क्यों बेबी मसाज है जरूरी\nतनाव भी है वजह:\nबच्चों में तनाव के कारण उनके बालों का समय से पहले सफ़ेद होना भी हो सकता है. हालांकि, यहां तनाव का मतलब मनोवैज्ञानिक तनाव नहीं है. यह जीनोटॉक्सिक तनाव है, जो पर्यावरणीय कारकों के कारण होता है.\nस्मोकिंग भी है वजह:\nअगर आप स्मोकिंग करते हैं तो अगली बार बच्चों से दूर रहकर ऐसा करें. यदि कोई बच्चा हमेशा धुएं के संपर्क में रहता है, तो इससे बालों का समय से पहले सफ़ेद होने की समस्या हो सकती है. स्मोकिंग भी आपके बच्चे के शरीर में ऑक्सीडेटिव तनाव का कारण बन सकता है, और मेलेनिन के उत्पादन को कम कर सकता है. इसलिए इसे रोकने के लिए बच्चों के पास स्मोकिंग करने से बचना चाहिए.\nएनीमिया भी हो सकता है वजह:\nआयरन की कमी से एनीमिया हो सकता है, जिसके परिणामस्वरूप बच्चों में थकान और बाल सफेद होने की समस्या सामने आती है. बच्चों में समय से पहले एनीमिया भी बालों के भूरे होने का कारण हो सकता है. (Disclaimer: इस लेख में दी गई जानकारियां और सूचनाएं सामान्य जानकारी पर आधारित हैं. Hindi news18 इनकी पुष्टि नहीं करता है. इन पर अमल करने से पहले संबधित विशेषज्ञ से संपर्क करें.)


सुरीले कीमत पैटर्न, बाइनरी विकल्प ब्रोकर समीक्षा\n2. तस्वीरें लेने के बजाय, आप बहाने बनाते हैं और मूल्यवान अनुभवों को याद करते हैं। विटामिन डी की कमी के सुरीले कीमत पैटर्न लक्षणों में निम्न शामिल हो सकते हैं, जैसे।\nये कुछ ऐसे टिप्स हैं, जो आपके लिए फ़ायदे के सुरीले कीमत पैटर्न साबित हो सकते हैं। क्या आप जानते हैं कि 78% से अधिक बी2सी कंपनियां अपने विपणन अभियानों को चलाने के लिए उपयोगकर्ता-जनित सामग्री (यूजीसी) पर भरोसा करती हैं?\nBitcoins के साथ व्यापार करते समय नकदी के साथ बिटकॉइन ख़रीदना गोपनीयता का एक बढ़िया तरीका है। यहां पर दोनों बॉटम फॉर्मेशन के सुरीले कीमत पैटर्न बीच के समय पर ध्यान दें साफ है कि दोनों के बीच में कुछ समय बीता है।\nनेट सुरीले कीमत पैटर्न पर हर दिन, मेरी तस्वीरों को वेब प्रकाशकों, पत्रिकाओं, डिजाइनरों द्वारा आवश्यक होता है, और वे मुझे गुणवत्ता चित्र या तस्वीर के लिए एक निश्चित राशि का भुगतान करने के लिए तैयार हैं।\ngit rm --cached *.gitignore का उपयोग कर अपनी अनुक्रमणिका को साफ करें। गांधीजी की माताजी पुतलीबाई ने अपना सम्पूर्ण जीवन धार्मिक कार्यों में ही व्यतीत किया, उन्होंने कभी भौतिक जीवन में वस्तुओं को महत्व नहीं दिया. उनका ज्यादातर सुरीले कीमत पैटर्न समय मंदिर में या घरेलू कार्यों में ही बीतता था। कश्मीर: आतंकियों के 'स्नाइपर' सक्रिय, अमेरिकी हथियारों से हैं लैस, पहाड़ी से लगाते हैं निशाना।\nकैसे काम करती है फोरेक्स ट्रेडिंग अगस्त 8, 2018\nविदेशी मुद्रा ट्रेडिंग प्लेटफॉर्म फरवरी 11, 2017


ANTI CORRUPTION INDIA (Dainik National Hindi Newspaper): 500 केस थे तो सब बंद था, 1,82,000 केस हो गए तो सब खोल दिया\n500 केस थे तो सब बंद था, 1,82,000 केस हो गए तो सब खोल दिया\n*500 केस थे तो सब बंद था, 1,82,000 केस हो गए तो सब खोल दिया*\nकोरोना का अलर्ट जारी हुआ. एयरपोर्ट पर स्क्रीनिंग का आदेश हो गया. उसके बाद करीब 80 लाख लोग देश में आए. मात्र 15 लाख की स्क्रीनिंग हुई. लेकिन सरकार चूंकि बहुत मजबूत है, फैसला कड़ा लेती है, इसलिए जो भी सड़ा है, उस पर ताली बजाइए, क्योंकि हर फैसला कड़ा है. कड़े फैसले के सड़े नतीजे पर कुछ मत पूछिए. तारीफ कीजिए. इसके अलावा कोई विकल्प नहीं है. 500 केस थे तो सब बंद हुआ. एक लाख 82 हजार केस हो गए तो सब खोल दिया.\nक्यों बंद किया, क्यों खोल दिया, क्या योजना थी, क्या लक्ष्य था, क्या हासिल हुआ, यह सब मत पूछिए. तब भी ताली बजाई थी, अब भी ताली बजाना है. ताली ही आपका नसीब है.\nडॉक्टरों के तीन संगठनों ने मिलकर बयान जारी किया है कि लॉकडाउन को लेकर, मजदूरों को लेकर, मेडिकल तैयारियों को लेकर सरकार की शुरुआती रणनीति खराब थी और सरकार अपने देश के विशेषज्ञों की बात नहीं सुनी, विदेशी विशेषज्ञों की बात सुनी. अब यह बीमारी और खतरनाक होने जा रही है.\nलब्बोलुआब यह है कि श्रीमान आत्मनिर्भर कुमार अपने देश की समस्याओं के बारे में अपने ही विद्वानों की नहीं सुनते. इसी चक्कर में इकोनॉमी डूबी है और इसी चक्कर में देश में तबाही मची हुई है.\n(ये लेख कृष्णकांत की फेसबुक वाल से साभार लिया गया है )


Students Union Protest In Kolhan University - Inext Live\n⁄ students union protest in kolhan university\nघोटाले की जांच रिपोर्ट करो सार्वजनिक, वरना आंदोलन\nUpdated Date: Thu, 13 Jun 2019 06:01 AM (IST)\nजमशेदपुर : कोल्हान यूनिवर्सिटी में हुए घोटालों और जांच रिपोर्ट पर अब तक कार्रवाई नहीं होने तथा छात्रों को लगातार परेशान करने के मामले में छात्र आजसू ने कड़ा रुख अख्तियार किया है. छात्र आजसू के कार्यकर्ताओं ने साकची स्थित कोल्हान विवि के शाखा कार्यालय में बुधवार को प्रदर्शन किया है. कार्रवाई की मांग को लेकर छात्र आजसू ने 72 घंटे की समय सीमा निर्धारित की है. इसके बाद संगठन ने आंदोलन की चेतावनी दी है. छात्र आजसू के कोल्हान अध्यक्ष हेमंत पाठक ने कहा कि यूनिवर्सिटी के अधिकारी जांच करते हैं, कार्रवाई कुछ नहीं है. पेपर लीक प्रकरण में लिप्त शिक्षक का ट्रांसफर होने के बाद फिर से उसी कॉलेज में पदस्थापित किया जा रहा है. सीबीसीएस सिस्टम लागू होने के बावजूद सत्र लेट हैं. घोटालों पर भी कोई कार्रवाई नहीं हो रही है.\n-पिछले वर्ष चांसलर पोर्टल के माध्यम से छात्रों का नामांकन हुआ. प्रथम सेमेस्टर जो6महीने में होना चाहिए था, उसे लेने में 12 माह लग गए. फाइनल सेमेस्टर देने में और समय लगेगा. छात्रों के आर्थिक नुकसान की जिम्मेदारी कौन लेगा?\n-वर्तमान में प्रथम सेमस्टर का पंजीयन स्लिप लगभग 20 प्रतिशत छात्रों का ऑनलाइन प्राप्त नहीं हो पाया पाया है. उनके एडमिट कार्ड में पंजीयन नंबर नहीं है, एप्लाइड फॉर लिखा हुआ है. इसकी जिम्मेदारी कौन लेगा?\n-ओल्ड कोर्स से जुड़ा हुआ नोटिफिकेशन कब आता है, कब समय पर हो जाता है किसी भी छात्रों को पता भी नही चल पाता है. इस कारण छात्र अब तक फार्म नहीं भर पाए हैं.\nइन मामलों में कार्रवाई नहीं\n-वीमेंस कॉलेज में कुछ वर्ष पहले एक कॉमर्स के शिक्षक पर प्रश्न पत्र लीक करने और अपने कोचिंग के छात्रों को उपलब्ध कराने का मामला प्रकाश में आया था. कार्रवाई के नाम पर उस शिक्षक का ट्रांसफर कर दिया गया. लेकिन फिर से उसे वीमेंस कॉलेज में पदस्थापित कर दिया गया.\n-पिछले साल ग्रेजुएट कॉलेज में बीएड के नामांकन में अनियमितता बरती गई. कम अंक वालों का नामांकन कर दिया गया. मामले की जांच भी हुई, लेकिन कार्रवाई नहंी.\n-सिंडिकेट ने वित्तीय घाटा का मामला पकड़ा, लेकिन संबंधित दोषी पदाधिकारियों पर कोई कार्रवाई नहीं हुई.\n-भवन निर्माण में भी व्यापक अनियमितता बरती गई, खासकर रुसा के कार्यो में. बस जांच रिपोर्ट गई. कार्रवाई शून्य.\n-को-ऑपरेटिव में बीएड नामांकन घोटालें की जांच भी ठंडे बस्ते में. जांच पर जांच नहीं हुई कोई कार्रवाई.\n-पीएचडी में अनियमितता को लेकर भी कई सवाल खड़े गए. पदाधिकारियों को इधर से उधर किया गया. शो-कॉज किया गया. इसके आगे कार्रवाई कुछ नहीं.\nTags:Students Union Protest In Kolhan University, Jamshedpur News, Jamshedpur News Today, Jamshedpur News Live, Jamshedpur News Headlines, Jamshedpur Latest News Update, Jamshedpur News Paper Today, Jamshedpur News Live Today, Jamshedpur City News,\nस्कॉर्पियो में लगी टक्कर तो एमएलए के गुर्गो ने ड्राइवर-खलासी को पीटा\nलॉकडाउन में चलेगा रोको टोको अभियान\nप्रयागराज में एक दिन में सर्वाधिक मरीज\nपीसीएस-2018 में स्केलिंग का मुद्दा पहुंचा कोर्ट\nपांच अगस्त तक कराएं 9वीं व 11वीं के रजिस्ट्रेशन


Updated: 13 मई, 2022 05:40 PM\nवाराणसी की लोअर कोर्ट ने ज्ञानवापी मस्जिद के परिसर में सर्वे रिपोर्ट को 17 मई तक जमा करने का आदेश दिया है. जिसके बाद एआईएमआईएम चीफ असदुद्दीन ओवैसी ने कहा कि हमने एक मस्जिद (बाबरी) खो दी है. और, अब दूसरी मस्जिद को नहीं खो सकते हैं. मस्जिद कमेटी को तुरंत सुप्रीम कोर्ट जाना चाहिए. हालांकि, इस मामले में सुप्रीम कोर्ट ने ज्ञानवापी मस्जिद परिसर के सर्वे पर तत्काल रोक लगाने से इनकार कर दिया गया है. सुप्रीम कोर्ट ने कहा है कि पहले मामले से जुड़ी फाइलें देखी जाएंगी. वैसे, वाराणसी के लोअर कोर्ट के किसी भी हाल में सर्वे पूरा करने के आदेश की बात हो या सुप्रीम कोर्ट का सर्वे पर तत्काल रोक लगाने से इनकार की बात हो. इन सभी फैसलों पर हो रही राजनीति को देखकर कहा जा सकता है कि ज्ञानवापी पर फैसला कोर्ट का है, लेकिन, फायदा भाजपा को 'राम मंदिर' वाला मिलेगा.\nज्ञानवापी मस्जिद के सर्वे से 'सच्चाई' सामने आ जाएगी. तो, इसे रोकने का क्या अर्थ है?\nआस्था का 2024 से चुनावी कनेक्शन\nसुप्रीम कोर्ट द्वारा अयोध्या में राम मंदिर के पक्ष में फैसला दिए जाने के बाद से निर्माण कार्य में भरपूर तेजी दर्ज की गई है. श्री राम जन्मभूमि तीर्थ क्षेत्र ट्रस्ट के महासचिव चंपत राय की मानें, तो भव्य राम मंदिर का निर्माण दिसंबर 2023 तक पूरा कर लिया जाएगा. हालांकि, धार्मिक कारणों के चलते गर्भगृह में रामलला मकर संक्रांति को विराजमान होंगे. खैर, धार्मिक कारणों से इतर राम मंदिर के राजनीतिक कारणों की चर्चा भी जरूरी है. क्योंकि, 2024 में अयोध्या में रामलला को विराजमान करने के बाद ही देश में आम चुनाव का बिगुल भी फूंका जाएगा. जो सीधे तौर पर भाजपा को सियासी फायदा पहुंचाने वाला होगा.\nवैसे, काशी विश्वनाथ मंदिर से लगी हुई ज्ञानवापी मस्जिद में हालिया आए फैसलों से ये साफ हो गया है कि इस मामले पर भारतीय न्याय व्यवस्था के अनुरूप ही सुनवाई चलती रहेंगी. अयोध्या में राम मंदिर का मामला इसका एक बेहतरीन उदाहरण है. जहां सुप्रीम कोर्ट ने भी आदेश देने से पहले महीनों तक इसे मध्यस्थता से सुलझाने के लिए एक कमेटी बना दी. जिससे कोई हल नहीं निकला. खैर, भाजपा के लिए ज्ञानवापी मस्जिद का मामला राम मंदिर का ही एक्सटेंशन कहा जा सकता है. जो भाजपा के लिए उंगलियां घी और सिर कढ़ाई में वाली ही बात कही जा सकती है.\nपीएम मोदी, वाराणसी और काशी विश्वनाथ\nप्रधानमंत्री नरेंद्र मोदी ने हाल ही में एक कार्यक्रम के दौरान कहा कि 'भले ही दो बार देश के पीएम बन गए हों, लेकिन उनका इरादा आराम करने का नहीं है. मोदी अलग मिट्टी का बना है.' पीएम नरेंद्र मोदी ने ये बातें सरकारी योजनाओं को शत प्रतिशत लाभार्थियों तक पहुंचाने के संदर्भ में जरूर कही थीं. लेकिन, नरेंद्र मोदी की ओर से यह एक इशारा था कि दो बार प्रधानमंत्री बनने के बाद वो रुकने वाले नहीं हैं. और, अपने अगले कार्यकाल यानी 2024 के लोकसभा चुनाव के लिए पीएम मोदी ने अभी से माहौल बनाना शुरू कर दिया है.\nअब अगर ज्ञानवापी मस्जिद मामले में कोर्ट के फैसलों की बात करें, तो यह मामला पीएम नरेंद्र मोदी के संसदीय क्षेत्र वाराणसी का है. जहां पीएम मोदी ने बीते साल ही अपने ड्रीम प्रोजेक्ट काशी विश्वनाथ कॉरिडोर का लोकार्पण किया था. वैसे, यह चौंकाने वाली बात है कि काशी विश्वनाथ कॉरिडोर के उद्घाटन के बाद धर्म नगरी काशी में पर्यटन ने तेज गति पकड़ी है. ये तकरीबन कुछ वैसा ही है. जैसा 2019 के लोकसभा चुनाव से पहले नरेंद्र मोदी की केदारनाथ यात्रा के बाद हुआ था. केदारनाथ में श्रद्धालुओं का आवागमन बढ़ता जा रहा है.\nपीएम नरेंद्र मोदी की छवि बहुसंख्यक हिंदुओं में धर्म के ध्वजवाहक की है. राम मंदिर, केदारनाथ, काशी विश्वनाथ कॉरिडोर जैसे कई बड़े मंदिरों को लेकर भाजपा सरकार ने योजनाओं का अंबार लगा दिया है. और, ये तय है कि ऐसा फैसले 2024 के लोकसभा चुनाव में भाजपा को अप्रत्यक्ष रूप से मदद पहुंचाएंगे. उत्तर प्रदेश की 80 लोकसभा सीटों पर भाजपा का प्रदर्शन पिछले आम चुनाव के दौरान थोड़ा कमजोर नजर आया था. लेकिन, सूबे में योगी आदित्यनाथ के नेतृत्व में भाजपा सरकार की वापसी के बाद इसके बदलने की संभावना है.\nअपने ही अंर्तद्वंद में घिरेंगे मुस्लिम\nज्ञानवापी मस्जिद परिसर के सर्वे पर वाराणसी कोर्ट के फैसले पर अमल के दौरान मुस्लिम समुदाय ने इसका व्यापक विरोध किया था. हालांकि, दोबारा वाराणसी कोर्ट ने साफ कर दिया है कि सर्वे में बाधा डालने वालों के खिलाफ कड़ी कार्रवाई की जाएगी. जबकि, कोर्ट का स्पष्ट आदेश है कि सर्वे का कार्य किसी भी हाल में पूरा होना चाहिए. खैर, अब थोड़ा रुख दिल्ली की ओर कर लेते हैं. शाहीन बाग समेत कई मुस्लिम बहुल इलाकों में अतिक्रमण के खिलाफ हुई कार्रवाई का विरोध देखने को मिला था. जबकि, यह पूरी तरह से कानूनी मामला ही कहा जा सकता है. लेकिन, देश में मुस्लिम समुदाय का एक वर्ग लोगों को कानून और संविधान के नियमों को भी ताक पर रखने के लिए उकसाता नजर आता है.\nइस तरह की तस्वीरें देश में कानून का पालन करने वाली जनता के बीच मुस्लिमों की एक अराजक छवि स्थापित करती है. हालांकि, ऐसे मामलों पर विरोध को देखने के बाद लगता नहीं है कि मुस्लिम समुदाय के एक हिस्से को शायद ही इस बात की चिंता है. खैर, ज्ञानवापी मस्जिद पर वापस लौटते हैं. तो, मुस्लिम समुदाय द्वारा सर्वे का विरोध या असदुद्दीन ओवैसी जैसे मुस्लिम नेताओं की ओर से की जा रही राजनीतिक बयानबाजी भाजपा समर्थक बहुसंख्यक हिंदुओं को और ज्यादा मजबूती के साथ खड़ा कर देगी. आसान शब्दों में कहा जाए, तो कोरोना काल के दौरान उपजी अव्यवस्था, किसान आंदोलन जैसी तमाम जटिलताओं का हल मुस्लिम समुदाय खुद ही भाजपा को सौंपने को तैयार नजर आता है. जबकि, सर्वे से शायद ही ज्ञानवापी मस्जिद को कोई नुकसान पहुंचे. क्योंकि, अधिकांश लोगों का मत है कि यह मस्जिद ही है.\nखैर, मुस्लिम समाज के एक वर्ग में मजहब के प्रति बढ़ रही कट्टरता केवल उत्तर प्रदेश या दिल्ली तक सीमित नहीं है. बीते दिनों राजस्थान में भड़की सांप्रदायिक हिसा, कर्नाटक में हिजाब को इस्लाम का अनिवार्य हिस्सा बनाने की जंग जैसे कई मामलों ने बहुसंख्यक हिंदुओं को सोचने पर मजबूर किया है कि आखिर ऐसा क्यों हो रहा है? आसान शब्दों में कहा जाए, तो जिस तरह राम मंदिर के मुद्दे ने भाजपा को 2014 में सत्ता के शीर्ष पर पहुंचने में मदद की थी. ठीक उसी तरह ज्ञानवापी मस्जिद का मामला भी पीएम नरेंद्र मोदी की छवि को हिंदुत्व समर्थक नेता के तौर पर मजबूत करेगा.\n#ज्ञानवापी मस्जिद, #वाराणसी, #कोर्ट, Gyanvapi Mosque, Varanasi, Court


नालंदा: अधेड़ शख्स को पहले थाने में बुलाया, फिर पानी पिला-पिलाकर बेरहमी से की पिटाई\nनालंदा पुलिस का अमानवीय चेहरा फिर आया सामने, अधेड़ को थाने में बुलाकर बेरहमी से पीटा\nमामला संज्ञान में आने के बाद डीएसपी इमरान परवेज थाना पहुंचे और पूरे मामले की जांच की. उन्होंने बताया कि थानाध्यक्ष ने बेवजह पिटाई की है. जांच रिपोर्ट एसपी कार्यालय को सौंप दी गई है.\nLast Updated: March 17, 2020, 9:03 AM IST\nनालंदा. मुख्यमंत्री नीतीश कुमार (Chief Minister Nitish Kumar) के गृह जिले नालंदा में पुलिस का क्रूर व अमानवीय चेहरा एक बार फिर सामने आया है. यहां थानाध्यक्ष पर एक शख्स की बेरहमी तरीके से पिटाई करने का आरोप लगा है. मामला हरनौत प्रखंड के चेरो ओपी थाना का है. चेरो थानाध्यक्ष पर बेवजह एक ग्रामीण को बुलाकर पिटाई करने का आरोप लगाया जा रहा. इस बीच डीएसपी (DSP) ने पूरे मामले की जांच की और घटना को सत्य पाते हुए वरीय अधिकारियों को रिपोर्ट भेज दी है.\nथाना बुलाकर की पिटाई\nपीड़ित संतोष कुमार गुप्ता ने बताया कि उसके पड़ोसी से छज्जा का विवाद चल रहा था. इसी विवाद को लेकर थानाध्यक्ष पवन कुमार ने उन्हें 12 मार्च को थाने पर बुलाया जहां उनकी बहन और मामा के साथ गाली-गलौज और मारपीट करने लगा. इस बाबत जब पीड़ित ने थानाध्यक्ष से पूछा तो उन दोनों को छोड़कर थानाध्यक्ष इसकी पिटाई करने लगे. पीड़ित संतोष कुमार गुप्ता का यह भी आरोप है कि उसे जब होश आता था तो थानाध्यक्ष उसे पानी पिला पिला कर पिटाई करते थे. अंत में सादे कागज पर दस्तखत करा छोड़ दिया.\nबता दें कि बीते साल जुलाई महीने में नगरनौसा थाना में पुलिस कस्टडी में जेडीयू नेता गणेश रविदास की भी पुलिस की पिटाई से मौत का आरोप लगा था. जाहिर है सीएम नीतीश कुमार के गृह जिले में इस तरह की पुलिसिया करतूत सामने आने से बिहार में सुशासन के दावे की हकीकत पता लगती है.\nराज्यसभा के लिए निर्विरोध चुने जाएंगे सभी5प्रत्याशी, बुधवार मिलेगा जीत का सर्टिफिकेट


wti team inpecation in forest - Uttar Pradesh Pilibhit Nature Wildlife News\nडब्ल्यूटीआइ की टीम ने गभिया क्षेत्र में की गश्त\nPublish Date:Fri, 07 Aug 2020 09:46 PM (IST)\nटाइगर रिजर्व के बराही रेंज में डब्ल्यूटीआइ की टीम ने 11 किमी. के दायरे में गश्त की। इस दौरान शिकारियों द्वारा वन्यजीवों को पकड़ने के लिए लगाए जाने वाले फंदों की भी तलाश की गई। टाइगर रिजर्व का जंगल नेपाल सीमा से सटा होने और संदिग्धों की आवाजाही होने से जंगल में विचरण करने वाले वन्यजीवों को खतरा रहता है।...\nपीलीभीत,जेएनएन : टाइगर रिजर्व के बराही रेंज में डब्ल्यूटीआइ की टीम ने 11 किमी. के दायरे में गश्त की। इस दौरान शिकारियों द्वारा वन्यजीवों को पकड़ने के लिए लगाए जाने वाले फंदों की भी तलाश की गई। टाइगर रिजर्व का जंगल नेपाल सीमा से सटा होने और संदिग्धों की आवाजाही होने से जंगल में विचरण करने वाले वन्यजीवों को खतरा रहता है। वन विभाग के कर्मचारी और अधिकारी समय समय पर गश्त कर सुरक्षा व्यवस्था का जायजा लेते रहते हैं। शुक्रवार को वाइल्ड लाइफ ट्रस्ट आफ इंडिया के मुनीष कुमार तोमर टीम के साथ बराही रेंज में पहुंचे। उन्होंने नौजल्हा वन चौकी के स्टाफ के साथ करीब 11 किमी. जंगल के किनारे गश्त की। वन्यजीवों को पकड़ने के लिए शिकारियों द्वारा प्रयुक्त होने वाली खाबर, जाल आदि भी टीम ने तलाशा। किसानों के खेतों में भी पहुंचकर टीम ने फंदों की तलाश की। वन्यजीवों की सुरक्षा को लेकर कर्मचारियों को बेहद अलर्ट रहकर गश्त करने के निर्देश दिए।


new twist in millionaire couple who are going to take diksha to become monk – News18 हिंदी\nइस मामले में समाजिक कार्यकर्ता कपिल शुकला ने एक आवेदन देकर राष्ट्रीय मानवाधिकार आयोग, चाइल्ड केयर, सीएम हेल्पलाइन, जिला कलेक्टर और एसपी से मांग की है कि इस जोड़े की दीक्षा रुकवाई जाए.\nLast Updated : September 19, 2017, 16:31 IST\nमध्य प्रदेश के नीमच में पौने तीन साल की बेटी और करीब 100 करोड़ की संपत्ति छोड़कर संन्यासी बनने जा रहे दम्पति का मामला तूल पकड़ता जा रहा है.\nजैन समाज के पति पत्नी अनामिका और सुदीप राठौड़ की दीक्षा का मामला तूल पकड़ता दिखाई दे रहा है क्योंकि दोनों अपनी तीन साल की बेटी को छोड़ कर ले रहे हैं. और लोगों का एतराज इसी पर है कि दीक्षा के बाद मासूम बच्ची का क्या होगा.\n100 करोड़ की प्रॉपर्टी और तीन साल की बेटी को छोड़कर संन्‍यास लेगा ये दंपति\n23 सितम्बर को दोनों पति पत्नी का दीक्षा समारोह सूरत में होना है. इस दीक्षा को लेकर लगातार विरोध के स्वर उठ रहे हैं. सामाजिक कार्यकर्ता शुकला ने मांग की है कि हमारा समाज के किसी काम से विरोध नहीं है. हम तो केवल इतना चाहते है की मासूम बच्ची का क्या दोष है. उसको कौन पालेगा.\nइस विरोध का लोग दबी जुबां से समर्थन कर रहे हैं. वहीं जैन समाज के लोगों का कहना है की इस मामले में निर्णय जैन मुनि रामलाल जी महाराज को निर्णय करना है.\nFIRST PUBLISHED : September 19, 2017, 16:18 IST


बीजेपी ने माना- यूपी में उसकी जीत बीएसपी के वोट से हुई!\nजिस बीएसपी को बीजेपी की टीम बी होने का आरोप लगता रहा है क्या उसी के वोट ट्रांसफर होने की वजह से बीजेपी यूपी में सरकार बना पाई? जानिए बीजेपी की रिपोर्ट में क्या है दावा।\n'बीजेपी के 'पंचशूल' से धराशायी विपक्ष'\nबीजेपी ने बीते महीने आए चुनाव नतीजों में विपक्ष को एक बार फिर मात दी है। ऐसे कौन से पांच हथियार हैं जिनसे बीजेपी विपक्ष को शिकस्त देने में बीते कई सालों से कामयाब हो रही है। जानिए इन हथियारों के बारे में।\nअब वोट बैंक नहीं विकास की राजनीति का दौर: नड्डा\nबीजेपी अध्यक्ष ने वोट बैंक की राजनीति करने का आरोप लगाते हुए कांग्रेस सहित तमाम विपक्षी दलों पर हमला बोला है।\nराम भगवान नहीं, एक कहानी के चरित्र थे: बीजेपी के सहयोगी मांझी\nबीजेपी के नेतृत्व वाले एनडीए के सहयोगी दल हिंदुस्तान अवाम मोर्चा के प्रमुख जीतनराम मांझी ने भगवान राम को लेकर विवादित बयान दिया है। क्या बीजेपी इसे नज़रअंदाज़ करेगी?\nक्या बीजेपी के पास भगवान राम को छोड़कर कोई मुद्दा ही नहीं है? उद्धव ठाकरे ने क्यों आरोप लगाया कि वह नफ़रत की राजनीति करती है? जानिए उन्होंने क्या क्या कहा।\nBJP ने 40 साल में क्या हासिल किया? क्या पाना बाकी?\nदुनिया की सबसे बड़ी पार्टी चालीस साल की हुई। बीजेपी ने चालीस साल में क्या हासिल किया और क्या पाना बाकी है? बीते दिनों की कहानी क्या आनेवाले दिनों की दास्तान भी कहती है? क्या हैं सबक पार्टी के इस सफर में? भारतीय जनता पार्टी और भारत की राजनीति पर करीब से नज़र रखनेवाले लेखक पत्रकार नीलांजन मुखोपाध्याय से आलोक जोशी की बातचीत।\nएबीवीपी छात्र नेता दानिश आजाद अंसारी क्यों बने मंत्री?\nयोगी कैबिनेट में बतौर राज्य मंत्री दानिश आजाद अंसारी ने शपथ ली, इंटरनेट पर लोग खोजने लगे कि आखिर यह युवा कौन है जिसने मोहसिन रजा की जगह ली है।\nयूपी, गोवा व मणिपुर में सीएम रिपीट करेगी बीजेपी!, उत्तराखंड में अटका मामला\nउत्तराखंड को लेकर मामला इसलिए फंसा हुआ है क्योंकि वहां पर पार्टी के चेहरे और पूर्व मुख्यमंत्री पुष्कर सिंह धामी चुनाव हार गए हैं।\nपांच राज्यों में हुए चुनाव के और भी कई मायने हैं। यहां तक की अकेले यूपी के नतीजों के कई मायने हैं। जानिए।\nक्या योगी मोदी के उत्तराधिकारी होंगे?\nउत्तर प्रदेश चुनाव नतीजे योगी आदित्यनाथ के लिए क्या मायने रखते हैं? इन नतीजों ने उन्हें बीजेपी के शीर्ष नेताओं में कहा ला खड़ा किया है?\nबीजेपी ने चारों राज्यों में सत्ता बरकरार रखी, पंजाब में आप की सरकार बनेगी\nपाँचों राज्यों के चुनाव नतीजों में बीजेपी ने बाजी मार ली है। जानिए उसने किन-किन राज्यों में कैसा प्रदर्शन किया।\nज्ञानी कहेंगे कि 2022 के चुनाव नतीज़ों ने 2024 का निर्णय दे दिया है: पीएम मोदी\nउत्तर प्रदेश सहित पाँच राज्यों के चुनाव नतीजों में बीजेपी के उत्साहजनक प्रदर्शन के बाद प्रधानमंत्री ने पार्टी के कार्यकर्ताओं को संबोधित किया। जानिए उन्होंने क्या क्या कहा।


पीएम मोदी ने कोरोना संक्रमित मरीज़ों की देखभाल कर रहीं सिस्टर छाया से क्या कहा? - COVID19 – PM Narendra Modi calls Sister Chaya tending to Coronavirus patients in Pune\nनिखिलnikhil.wath@lallantop.comमार्च 28, 2020 02:02 AM\nप्रधानमंत्री नरेंद्र मोदी ने कुछ देर मराठी में भी बात की. (तस्वीरः नरेंद्रमोदी डॉट इन)\nदेश संकट में है और हम घर पर. क्योंकि कोरोना संक्रमण को पसरने से बचाने के लिए ये बहुत ज़रूरी है. लेकिन सभी घर पर नहीं हैं. अनिवार्य सेवाओं से जुड़े लोग संक्रमण के खतरे के बावजूद काम पर जा रहे हैं. सबसे अग्रिम मोर्चे पर हैं स्वास्थ्य सेवाओं से जुड़े लोग – डॉक्टर, नर्स, लैब टेक्नीशियन और स्वास्थ्य सेवाओं से जुड़े दीगर लोग. मकान मालिक घर से निकालने की धमकी दे रहा है, लोग छूना नहीं चाह रहे, लेकिन ये लोग अपने काम पर पहुंच रहे हैं. इन कर्मचारियों का मनोबल बढ़ाने के लिए प्रधानमंत्री नरेंद्र मोदी ने पुणे के डॉ. नायडू सांसर्गिक रोगांचे रुग्णालय (नायडू हॉस्पिटल) में ड्यूटी कर रहीं नर्स छाया से बात की.\nतकरीबन पांच मिनिट की इस बातचीत का मोटामाटी ब्योरा हम आपको यहां दे रहे हैं. फोन पर पहले प्रधानमंत्री कार्यालय की एक कर्मचारी सिस्टर छाया को बताती हैं कि पीएम उनसे बात करेंगे. इसके बाद कॉल पीएम को ट्रांसफर हो जाता है.\nपीएम – हेलो.\nसिस्टर छाया – हेलो. नमस्ते सर.\nपीएम – नमस्ते सिस्टर छाया. आप कैसी हैं?\nसिस्टर छाया – मैं ठीक हूं सर.\nपीएम – आप अपना ध्यान अच्छे से रख रही हैं न?\nसिस्टर छाया – जी सर.\n(इससे आगे की बात हिंदी में होती है)\nपीएम – आप अपने परिवार को अपने सेवाभाव के प्रति कैसे आश्वस्त कर पाईं? आपके परिवार को चिंता होती होगी?\nसिस्टर छाया – जी सर. होती है चिंता. लेकिन काम तो करना पड़ता है. सेवा (ड्यूटी) देनी ही है. तो… हो जाता है थोड़ा सा. ऐसा कुछ नहीं है.\nपीएम – जब पेशंट आते हैं तो बड़े डरे हुए आते होंगे?\nसिस्टर छाया – हां. बहुत डरे होते हैं. एडमिट किया तो डरते हैं. लेकिन हम क्या करते हैं सर…जाकर उनसे बात करते हैं. कि डरने की कोई बात नहीं है. कुछ नहीं होगा. आपकी रिपोर्ट अच्छी आएगी. पॉज़िटिव आए तो भी डरने की कोई बात नहीं है. इस हॉस्पिटल से सात मरीज़ अच्छे होकर जा चुके हैं. अभी नौ मरीज़ हैं उनकी तबीयत भी अच्छी है. तो डरने की बात नहीं है. हम जाकर उन्हें दवाई देते हैं. बात करते हैं. तो उन्हें अच्छा लगता है. उनके मन में डर होता है, लेकिन हम वो डर निकालने की कोशिश करते हैं.\nपीएम – मरीज़ के परिवार वाले नाराज़गी व्यक्त करते होंगे…क्योंकि सबको चिंता रहती है…\nसिस्टर छाया – मरीज़ के परिवार को तो अंदर नहीं आने देते हैं सर. क्योंकि क्वारिंटीन है. तो उनसे तो हमारी बात नहीं होती.\nपीएम – मरीज़ के परिवार को मत आने दो…\nसिस्टर छाया – नहीं नहीं. किसी को अंदर नहीं आने देते. हमारा स्टाफ और मरीज़ ही अंदर आते हैं. पूरा हॉस्पिटल क्वारिंटीन में है.\nपीएम – आप इतने दिनों से लगी हुई हैं और कोरोना वायरस के लिए आपने पूरा अस्पताल समर्पित कर दिया है. देश भर में स्वास्थ्य सेवाओं से जुड़े लोगों के लिए सिस्टर छाया का क्या संदेश है.\nसिस्टर छाया – डरिए मत. डरना नहीं है और काम करना है. और कोरोना की बीमारी को भगाना है और देश को जिताना है. यही हमारा ध्येय वाक्य होना चाहिए.\nपीएम – सिस्टर, मेरी आपको बहुत शुभकामनाएं. आप जिस हिम्मत से जुटी हुई हैं. और आपकी तरह देश के लाखों स्वास्थ्य कर्मचारियी जो लोगों की सेवा कर रहे हैं, मैं आपका अभिनंदन करता हूं. मुझे अच्छा लगा आपसे बात करके. धन्यवाद जी.\nसिस्टर छाया – सर…हमारे पूरे अस्पताल के स्टाफ की तरफ से एक संदेश है. हमारे छोटे से अस्पताल का आपने हाल लिया, इसके लिए हम आपके आभारी हैं.\nपूरी बातचीत आप इस लिंक पर सुन सकते हैं –\nप्रधानमंत्री मोदी की डॉ नायडू अस्पताल में कार्यरत सिस्टर छाया से बातचीत\nसिस्टर छाया के सवा सौ साल पुराने अस्पताल की कहानी –\nसिस्टर छाया के अस्पताल का नाम आपको थोड़ा नया सा लगा होगा – डॉ. नायडू सांसर्गिक रोगांचे रुग्णालय. ये मराठी नाम है. अंग्रेज़ी नाम है डॉ नायडू इंफेक्शियस डिसीज़ हॉस्पिटल. माने संक्रामक बीमारियों का अस्पताल. इसे पुणे महानगरपालिका चलाती है. बड़ा पुराना अस्पताल है. महाराष्ट्र टाइम्स की एक खबर में डॉ. मंगुडकर की किताब ‘पुणे नगरसंस्था शताब्दी ग्रंथ’ के हवाले से लिखा है,\n”बंबई में शुरू हुआ प्लेग दिसंबर 1896 में पुणे पहुंचा. फरवरी 1897 से प्लेग ने शहर में ज़ोर पकड़ लिया. प्लेग के सभी मरीज़ों का एक जगह इलाज करने के लिए पुणे में आबादी से दूर मुला और मुठा नदी के संगम के पास एक प्लेग अस्पताल शुरू किया गया. यहीं आगे चलकर तमाम संक्रामक रोगों का इलाज किया जाने लगा.\nडॉक्टर नायडू कौन थे, ठीक-ठीक जानकारी नहीं है. लेकिन डॉ मंगुडकर की किताब में उल्लेख है कि 1933 में बनी ‘प्लेग प्रतिबंधक समिती’ के वो अध्यक्ष थे. पुराने लोग बताते हैं कि इन्हीं डॉक्टर नायडू की स्मृति में अस्पताल का नाम डॉ नायडू के नाम पर रख दिया गया.”\nडॉ नायडू अस्पताल एक वक्त शहर की आबादी से दूर था. अब बीच शहर में पड़ता है.\nइसी खबर में ज़िक्र है कि जब अस्पताल बना, तब शहर की नगरपालिका इसका आधा खर्च उठाती थी. बाकी खर्च बॉम्बे प्रेसिडेंसी और स्थानीय प्रशासन से जुड़ी दूसरी संस्थाएं उठाती थीं. आज़ादी के बाद पुणे और बड़ा हुआ और नगरपालिका को बना दिया गया महानगरपालिका. माने नगर निगम. तो 1951 से अस्पताल शहर की निगम ही चलाने लगी. सवा सौ साल के इतिहास में यहां प्लेग से लेकर कोरोना तक के तमाम संक्रामक रोगों का इलाज हुआ है.\nViral\tकोरोना वायरस\nमासूम बच्ची ने ऑनलाइन पढ़ाई की परेशानी पीएम मोदी को बताई; फिर जो हुआ, वह दिल खुश कर देगा\nअहमदाबाद के शख्स ने कहा- पीएम केयर में ढाई लाख दिए, फिर भी नहीं मिला मां के लिए बेड\n'वॉन्टेड' वाले प्रकाश राज पीएम मोदी के रोने का मज़ाक उड़ाने के लिए बहुत पुराना वीडियो खोज लाए\nमरीजों के लिए खाने के पैकेट्स पर ‘खुश रहिए’ लिखने वाला बच्चा कौन है, पता चल गया\nआम आदमी पार्टी ने ऐसा क्या ट्वीट कर दिया कि लोग उसे 'धर्मांध' बताने लगे?\nराहुल गांधी और कांग्रेस के नेता 'मुझे भी गिरफ़्तार करो' क्यों ट्वीट कर रहे हैं?\nकोरोना वायरस लॉकडाउन के बीच देखिए तैमूर का मज़ेदार इंटरव्यू\n'कश्मीर तो होगा, लेकिन पाकिस्तान नहीं' से फेमस हुआ पुलिसवाला अब क्यों सस्पेंड हो गया?\nPrevious Previous post: रामानंद सागर की 'रामायण' वाले राम, लक्ष्मण, सीता और रावण आज कल कहां हैं?\nNext Next post: 'कश्मीर तो होगा, लेकिन पाकिस्तान नहीं' से फेमस हुआ पुलिसवाला अब क्यों सस्पेंड हो गया?


क्या हम भी पाक जैसे हो जाएं? - Naya India\nसाथ ही नया इंडिया का एप अपने मोबाइल पर डाउनलोड करे क्या हम भी पाक जैसे हो जाएं?\nBY: हरि शंकर व्यास [Edited By : नया इंडिया टीम\t] Publish Date: April 13th, 2017 12:53 am Updated Date: April 20 th, 2017 at 3:12 am, यह बात हम इस तरह भी पूछ सकते हैं कि हम हिंदू क्या मुसलमान की तरह हो जाए? पाकिस्तान यदि एक जाधव को मारता है तो हम जम्मू-कश्मीर में सौ मारे? वह एक आतंकवादी भेजता है तो हम दस भेजे! वह एक मुजाहिदीनी पैदा करता है तो हम दस पैदा करें! कश्मीर घाटी के यदि मुसलमान अपने यहां से पंडितों को निकालते हैं तो हम मुसलमानों को निकालंे! मसजिदों से अजान होती है तो मंदिरों की आरती भी लाउडस्पीकर से प्रसारित हो! मुस्लिम आतंकवादी बनते हंै तो हिंदू भी बने! पाकिस्तान में हिंदूओं पर अत्याचार है तो हम मुसलमानों पर करंे! वहा धर्मांतरण हो तो हम भी करवाएं! पाकिस्तान कोई क्रिया करता है तो भारत भी एक सुर में वैसी ही जवाबी प्रतिक्रिया जताए और बोले जैसे पाकिस्तान में मुसलमान, उसका मीडिया, उसके बौद्धिक बोलते हैं? मतलब सोमवार को कुलभूषण जाधव की फांसी की सजा की खबर को वहां के मीडिया ने एक सुर में जैसे यह कहा कि एकदम सही फैसला, सजा को मुकम्मल करने में अब जरा भी देरी नहीं हो तो हमारा मीडिया, हमारे बौद्धिक भी जैसे के तैसे में जवाबी प्रतिक्रिया दंे। मतलब शिवसेना ने जो कहा वैसे ही नेता, पार्टियां, बौद्धिक भी कहंे कि जेलों में बंद पाकिस्तानियों को फांसी दो। जैसे को तैसा!\nपर तब हम क्या पाकिस्तान जैसे नहीं हो जाएंगे? पूछ सकते हैं कि मैं क्योंकर यह सब सोच रहा हूं? इसलिए कि मैं पाकिस्तान और कश्मीर की हकीकत को बेबाकी,निर्ममता से लिखता हूं। उसे पढ़ कुछ लोगों ने यह समझा है कि मैं जंगखोर हूं। मैं उसी लाईन को आगे बढ़ा रहा हूं जो बात-बेबात फतवा मारती है कि तुम कैसे भारतीय हो, कैसे हिंदू हो जो ऐसे वक्त में भी पाकिस्तानियों के साथ चाय पार्टी करते हो। मतलब मैं हिंदू कट्टरवादियों का झंडाबरदार हूं। अब ऐसा मानने वालों पर अपने को कोई ऐतराज नहीं है। मैं हूं हिंदू हितवादी और ऐतिहासिक द्वंद की समझ रखने वाला। इसी के चलते मैं पाकिस्तान के साथ अमन की मोमबत्तिया जलाने वाले मणिशंकर अय्यर, राजेंद्र सच्चर, कुलदीर नैयर या सेकुलर मीडिया को ही घातक नहीं मानता हूं बल्कि अटलबिहारी वाजपेयी की लाहौर बस यात्रा व नवाज शरीफ के घर जा कर पकौड़े खाने की नरेंद्र मोदी की कूटनीति को भी घातक मानता हूं। इसलिए कि उससे कौम, राष्ट्र-राज्य की संकल्प-समझ क्षमता जर्जर बनती है। अपनी थीसिस है कि ऐसा सब होना ऐतेहासिक, सनातनी द्वंद की अंतहीन अंधेरी सुरंग में मोमबत्ती से रास्ते बनाने की वह खामोख्याली है जिसमें घाव ही खाने होते है। जैसे मैंने पहले लिखा और कल भी लिखा कि 14-15 अगस्त 1947 को दो पडौसियों का जन्म नहीं हुआ था बल्कि हजार साल के उस ऐतेहासिक द्वंद की नई नींव रखी गई थी जिसकी तासीर संघर्ष है। और इस हकीकत का जीवंत प्रमाण है पिछले 70 सालों का अनुभव।\nपर इसका अर्थ यह नहीं कि मैं हम हिंदू पाकिस्तान की चिंता में प्रतिक्रियावादी हो जाए। हम इस्लाम जैसे हो जाए। या जैसे पाकिस्तान और कश्मीर घाटी के मुसलमान व्यवहार करते है वैसे हिंदू भी करने लगे। हमें पाकिस्तान जैसा बनने की जरूरत नहीं है। हम हिंदूओं को एक पैंगबर वाला, तीन तलाक वाला, दाढी-नमाजी टोपी, मदरसापाठी नहीं बनना है और न ही अपने लौकतंत्र को, अपने मीडिया को, अपने बौद्विको को, अपनी न्यायपालिका को पाकिस्तान जैसा बनवाना है। इस बात को और गहराई से समझा जाए।\n70 साल के पिछले अनुभव का मूल बीज निचोड यह भी है कि पाकिस्तान और इस्लाम जैसे थे वैसे है और रहेंगे तो भारत को, हिंदू को उस जैसा नहीं बनना इसलिए जरूरी है क्योंकि इस्लाम के रास्ते में मुक्ती और परमार्थ नहीं है। इस्लाम पहले भी गलत था और आज भी वह गलत सोचे हुए है कि पूरी दुनिया को दारूल इस्लाम में परिवर्तित करना है। इस्लाम की यह जिद्द उसे ही ले डुबेगी। संदेह नहीं कि इसके सर्वाधिक भुक्तभोगी हिंदू है। बावजूद इसके यह भी तथ्य है कि हजार साल की गुलामी में भी हिंदू जिंदा रहा तो वजह वह हिंदू तासीर है जिसमें सनातनी जीवंतता का राज छुपा हुआ है। सोचंे, दुनिया में और किस जगह आदि मानव का, आदि धर्म है? जो भी है वह डेढ, दो हजार साल पुराने इहलोकी मानव वाणी से प्रायोजित, संगठित धर्म का तानाबाना है। जीवन को ईसाई, इस्लाम, बौद्व, नास्तिकता आदि में जीया जा रहा है। उस नाते बतौर प्रकृतिगत, आदिमानव के सत्व-तत्व में यदि हम हिंदू रचे-बसे हंै और तमाम सुनामियों के बावजूद बचे हुए है तो भला क्या तुक कि हम दूसरे धर्मों की तरह, याकि इस्लाम जैसे बनने की धुन में आए। हमारा जिंदा रहना, हमारी सनातनी उपस्थिति इस बात की गारंटी है कि सभ्यताओं के संघर्ष की निरंतरता में भी हम खत्म होने वाले नहीं है।\nसंघर्ष था और है और रहेगा। मानवता का इतिहास ही संर्घष करते हुए और प्रतिकूल स्थितियों के बावजूद आगे बढ़ना है। उसमें हमारा पाकिस्तान और उसकी इस्लामी जिद्द, द्वंद से अनिवार्य-स्थाई संघर्ष है तो है। वह चलता रहेगा। उसकी चिंता में, उससे डर कर हम पाकिस्तान जैसा बने या मुसलमान जैसे हिंदू बने यह अपने आपको खत्म करना होगा। हमे हिंदू रह कर बस इतना करना है कि जो भारत राष्ट्र-राज्य है, उसका जो सिस्टम और तंत्र है वह इस सत्व-तत्व की घुट्टी लगातार पीए रहे कि संर्घष स्थाई और चिरंतन है। भारत की दिक्कत यह है कि 15 अगस्त 1947 को वह हिंदू जन्म-पुण्य भूमि, हिंदू राष्ट्र की अवचेतन हकीकत में पुर्नगठित हुआ। गांधी-नेहरू ने मुसलमान की जिद्द में पाकिस्तान बनवा कर हिंदू भारत माना मगर उन्होने हिंदू राष्ट्र-राज्य और इस्लाम से हिंदूओं के द्वंद को अवचेतन के कोने में डाले रखा।\nऐसा नहीं कि गांधी, नेहरू हिंदूवादी नहीं थे। यदि नहीं होते तो जिन्ना को अविभाजित भारत का प्रधानमंत्री बना कर देश विभाजन रोक सकते थे। पर न हिंदू बहुसंख्या के लौकतंत्र में मुसलमान प्रधानमंत्री माना जा सकता था और न मुसलमान दिल्ली में राज करते रहने की अपनी इतिहास स्मृति को छोड मान सकता था कि गांधी-नेहरू की हुकूमत सिर आंखों पर!\nसो जन्म की घुट्टी हिंदू बनाम मुस्लिम द्वंद है। उसे पाकिस्तान ने पहले दिन से राष्ट्रधर्म बनाया हुआ है। मगर नेहरू से ले कर नरेंद्र मोदी और इनके राष्ट्र-राज्य के तंत्र में गलतफहमी है कि वाघा सीमा पर मोमबत्ती जला कर हम पाकिस्तान को पटा लेगे या भारत के मुसलमानों को उनके हाल में, उनके धर्म में, मदरसों में सुरक्षित रख उन्हे अपना बना लेगे। यही एप्रोच कश्मीर घाटी में भी रही। अपने सिस्टम याकि राष्ट्र-राज्य के तंत्र की बौद्विकता के दिवालियेपन का यह नंबर एक प्रमाण है कि घाटी को धारा 370 में अलग चिंहित किए रखा,अलग बनवाए रखा और सोचा यह कि उससे वहा के दिल मुख्य धारा के दिलो से जुड़ेंगे। खुद उन्हंे काटा हुआ है और सोचते हंै कि वे कैसे कटे हुए हैं!\nबहरहाल, मैं भटक रहा हूं। मुद्दा यह है कि हम पाकिस्तान जैसा बन कर, इस्लाम जैसा बन कर संर्घष से न पार पा सकते है और न उसे जीत सकते है। सब हिंदूओं को यह बात गांठ बांध लेनी चाहिए कि संर्घष इतिहास में था और है और रहेगा। और हमे इस संर्घष में हिंदू बने रह कर इससे पार पाना है बढ़ना है। कैसे? इसे समझने के लिए बतौर मिसाल यहूदियों और इजराइल की 70 साला दास्ता है।\nTags: # सेकुलर मीडिया, #hari shankar vyas column, #hindi news analysis, #Indian news analysis, #Political News In Hindi, #अपन तो कहेगें, #खासखबर, #हरि शंकर व्यास, hindu, India, J&K, Kulbhushan Jadhav, muslims, nawaz sharif, Pak media, pakistan, pm modi, पाकिस्तान 654 Views\nकॉमेंट्स (1)\tManushyavi April 13, 2017 at 2:35 pm\nPr kb tak ham apne batan ke logo ko marte dekhe kb tak kashmir me pak ke jhande ferate dekhe kuch to karna hoga.


मैक्‍सवेल ने बताया आखिर क्‍यों होते हैं देश के लिए हिट और IPL में फ्लॉप - CurrentNews\nHome SPORTS NEWS मैक्‍सवेल ने बताया आखिर क्‍यों होते हैं देश के लिए हिट और...\nनई दिल्ली. ऑस्ट्रेलिया के आक्रामक बल्लेबाज ग्लेन मैक्सवेल (glenn maxwell) आईपीएल (IPL) के आठ सत्र में अपने प्रदर्शन में निरंतरता की कमी के लिए अपनी भूमिका में लगातार बदलाव को जिम्मेदार ठहराया, जबकि देश के लिए खेलते हुए उनकी भूमिका बिलकुल स्पष्ट होती है.\nकिंग्स इलेवन पंजाब (Kings XI Punjab) का यह बल्लेबाज इंग्लैंड के सफल दौरे के बाद आईपीएल में आया है. इंग्लैंड दौरे पर उन्होंने सातवें नंबर पर बल्लेबाजी करते हुए 90 गेंद में 108 रन की पारी खेलकर एलेक्स कैरी के साथ मिलकर टीम को श्रृंखला जिताने में अहम भूमिका निभाई\nदुबई से पीटीआई से बात करते हुए विक्टोरिया के इस बल्लेबाज ने बताया कि कैसे ऑस्ट्रेलिया की ओर से खेलते हुए उन्हें अपनी क्षमता का अहसास हुआ और आईपीएल में उनके प्रदर्शन में निरंतरता की कमी का क्या कारण है. उन्होंने कहा कि मैं आईपीएल और ऑस्ट्रेलिया करियर की तुलना नहीं करूंगा. मैंने जिस तरह से अंतरराष्ट्रीय क्रिकेट खेला, यह मेरी स्पष्ट भूमिका के कारण था. मुझे पता है कि खिलाड़ी मेरे साथ किस भूमिका में बल्लेबाजी करेंगे.\nआईपीएल में नहीं कर पा रहे प्रभावितपिछले साल मानसिक स्वास्थ्य से जुड़े मुद्दों से उबरने के बाद ऐसा लगता है कि मैक्सवेल अंतरराष्ट्रीय क्रिकेट में अपनी सर्वश्रेष्ठ फॉर्म में हैं. हालांकि ऐसा आईपीएल प्रदर्शन के बारे में नहीं कहा जा सकता, जहां वह मौजूदा सत्र में सात मैचों में 14.5 की औसत से 58 रन बना पाए हैं.\nऑस्ट्रेलिया की ओर से अपने प्रदर्शन की ओर से आईपीएल में हमेशा से मैक्सवेल की काफी मांग रही है और किंग्स इलेवन पंजाब ने इस बार उन्हें नीलामी 10 करोड़ 75 लाख लाख रुपये में खरीदा.\nमैक्सवेल ने कहा कि आईपीएल के अधिकांश मैचों में संभवत: मेरी भूमिका बदल जाती है. आईपीएल में काफी टीमें अपनी टीमों में काफी बदलाव करती है. ऑस्ट्रेलिया के ढांचे में अधिकांश मैचों में हमारी समान एकादश होती है, हम सभी को अपनी भूमिका काफी अच्छी तरह पता है.\nआईपीएल में होता है काफी बदलाव\nमैक्सवेल मौजूदा सत्र में पांचवें नंबर पर बल्लेबाजी कर रहे हैं और उन्होंने कहा कि उनकी भूमिका शीर्ष चार बल्लेबाजों का समर्थन करना है. उन्होंने कहा कि जब आप आईपीएल के लिए साल में सिर्फ दो महीने एक साथ होते हैं तो काफी बदलाव होता है. आप हमेशा टीम में सही संतुलन चाहते हैं. टूर्नामेंट की शुरुआत में हालांकि जब आप टीम चुनते हो तो शायद आगे बढ़ने पर आपको लगता है कि टीम उतनी संतुलित नहीं है.\nमैक्सवेल ने कहा कि हमें लगता है कि हम टीम संतुलन के मामले में उसके करीब पहुंच रहे हैं. आईपीएल में मेरा अनुभव अलग रहा है जहां मैं लोगों की उम्मीद के मुताबिक प्रदर्शन नहीं कर पाया, लेकिन प्रयास में कोई कमी नहीं थी या ऐसा नहीं था कि ट्रेनिंग में प्रयास नहीं कर पाया. मैक्सवेल ने 2014 में 552 रन बनाकर किंग्स इलेवन पंजाब को उसके एकमात्र फाइनल में जगह दिलाने में अहम भूमिका निभाई थी.\nPrevious articleरेप का मामला: लॉ की छात्रा पूर्व मंत्री चिन्मयानंद पर लगाए गए आरोपों से कोर्ट में मुकरी\nNext articleIPL 2020: एबी डिविलियर्स की बल्लेबाजी के कायल हुए दिनेश कार्तिक, जमकर की तारीफ


अटल बीमित व्यक्ति कल्याण योजना : ईएसआई कॉरपोरेशन (ईएसआईसी) ने कर्मचारी राज्य बीमा अधिनियम (1948) के तहत कवर किए गए बीमित व्यक्तियों (आईपी) के लिए अटल बीमित व्याक्ति कल्याण योजना शुरू की है। 1948 के एम्पलॉयस इंस्युरेन्स एक्ट के आधार पर इस ABVKY योजना के तहत, ESIC बेरोजगारी की स्थिति में कर्मचारियों को सीधे उनके बैंक खातों में नकद में राहत राशि प्रदान करेगा। कर्मचारियों को यह वित्तीय सहायता तब भी दी जाएगी जब वे नए जुड़ाव की खोज करेंगे। पात्रता मानदंड, आवेदन पत्र जैसे पूर्ण निर्देश अलग से जारी किए जाएंगे।\nईएसआईसी ने रोजगार पैटर्न में बदलाव को ध्यान में रखते हुए यह अटल बिमाटी व्याक्ति कल्याण योजना शुरू की है। भारत में रोजगार के वर्तमान परिदृश्य को लंबे रोजगार से अनुबंध और टेंपिंग के रूप में निश्चित अल्पकालिक जुड़ाव में बदल दिया गया है। तो, कर्मचारियों को कुछ समय के लिए बेरोजगार होने और नई नौकरी खोजने के मामले में सहायता मिलनी चाहिए। यदि निजी कर्मचारी अपनी नौकरी खो देते हैं तो2साल के लिए सरकार उन्हें वित्तीय सहायता प्रदान करेगी।\nअब नियोक्ता अपने श्रमिकों और उनके परिवार के सदस्यों के ईएसआईसी डेटाबेस में आधार (यूआईडी) सीडिंग को प्रोत्साहित करेंगे। आधार सीडिंग को डी-डुप्लीकेशन से बचने और कर्मचारियों के बैंक खाते में सीधे सहायता हस्तांतरण करने के लिए होना चाहिए।\nअटल बीमित व्याक्ति कल्याण योजना ऑनलाइन आवेदन पत्र 2020\nअटल बिमाटी व्याक्ति कल्याण योजना का लाभ लेने के लिए आपको पहले ईएसआईसी की वेबसाइट पर जाना होगा और फिर एक फॉर्म डाउनलोड करना होगा। उसके बाद आपको फॉर्म भरना होगा और फिर ईएसआईसी की किसी भी शाखा में जमा करना होगा। फॉर्म के साथ आपको रु 20 के एक गैर-न्यायिक स्टाम्प पेपर को संलग्न करना होगा, एक नोटरी हलफनामे के साथ। जिसमें AB-1 से AB-4 तक का फॉर्म जमा करना होगा। इसके लिए एक ऑनलाइन फीचर लॉन्च किया गया है। अधिक जानकारी के लिए आप वेबसाइट www.esic.nic.in पर भी जा सकते हैं।\nआपको ABVKY योजना के लिए आवेदन पत्र दिखाई देगा।\nअब कर्मचारी राज्य बीमा अधिनियम, 1948 के तहत कवर किए गए सभी बीमाधारक अटल बिमाटी कल्याण कल्याण योजना (एबीवीकेवाई) का लाभ उठा सकते हैं।\nअब, ESIC लोगों को वित्तीय सहायता प्रदान करेगा यदि कर्मचारी अपनी नौकरी छोड़ देते हैं और एक नया खोज रहे हैं। राहत राशि सीधे उनके बैंक खातों में जमा की जाएगी।\nईएसआई कॉरपोरेशन (ईएसआईसी) द्वारा अटल बिमिट व्याक्ति कल्याण योजना के लिए बैठक\nजिसे अटल बिमिट व्याक्ति कल्याण योजना का लाभ नहीं मिलेगा\nआधार कार्ड सीडिंग\nईएसआई कॉर्पोरेशन रुपये की प्रतिपूर्ति के प्रस्ताव को भी मंजूरी देता है। नियोक्ताओं को प्रति व्यक्ति 10 रुपये दय है। यह ईएसआईसी डेटाबेस में श्रमिकों और उनके परिवार के सदस्यों के आधार सीडिंग को प्रोत्साहित और बढ़ाएगा। यह एक ही बीमित लोगों के कई पंजीकरणों को प्रतिबंधित कर देगा और इस प्रकार उन्हें योजनागत लाभ प्राप्त करने में सक्षम बनाएगा जिसके लिए अधिक अंशदायी शर्तों की आवश्यकता होती है।\nईएसआई कॉर्पोरेशन अंतिम संस्कार खर्च को बढ़ाकर रु। करने के प्रस्ताव को मंजूरी देता है। 15,000। पहले, सभी बीमित कर्मचारी रुपये पाने के हकदार थे। अंतिम संस्कार खर्च के रूप में 10,000। अब अंतिम संस्कार का खर्च मौजूदा रुपये से उठाया गया है। रु 10,000 से बीमित व्यक्ति की मृत्यु पर 15,000 का भुगतान किया जा रहा है।\nपात्रता की शर्तें सुपर स्पेशलिटी ट्रीटमेंट का लाभ उठाने के लिए छूट दी गई हैं।\nपहले, सुपर स्पेशियलिटी ट्रीटमेंट का लाभ उठाने के लिए2साल का बीमा योग्य रोजगार आवश्यक था। इसे अब केवल 78 दिनों के योगदान की आवश्यकता के साथ घटाकर6महीने कर दिया गया है।\nबीमित व्यक्ति के आश्रितों के लिए सुपर स्पेशिएलिटी ट्रीटमेंट का लाभ उठाने की पात्रता भी 156 दिनों के योगदान के साथ 1 वर्ष के बीमा योग्य रोजगार में ढील दी गई है।\nनए संशोधित प्रावधान बीमाकृत व्यक्तियों और उनके लाभार्थियों को संशोधित पात्रता के अनुसार सुपर स्पेशियलिटी उपचार बिल्कुल मुफ्त में मदद करेंगे।\nESIC अटल बीमित व्यक्ति कल्याण योजनाके संबंध में पूछे जाने वाले समान्य प्रश्न\nअटल बीमित व्यक्ति कल्याण योजना का लाभ कैसे मिलेगा?\nभारत सरकार इस योजना के तहत कर्मचारियों को2साल तक तक पैसे देगी। इसके तहत नौकरी जाने पर2साल तक आर्थिक मदद देने का प्रावधान है।\nयोजना का लाभ किसे मिलेगा?\nइस योजना का लाभ केवल उन्हीं लोगों को मिलेगा जो संगठित क्षेत्र में जॉब करते हैं और जिनका पैसा PF/ESI में कटता है।\nक्या ऑनलाइन रजिस्ट्रेशन प्रक्रिया शुरू हो चुकी है?\nअभी ऑनलाइन प्रक्रिया प्रारंभ नहीं हुई है | आवेदन ऑफलाइन माध्यम से ही स्वीकार है जा रहे हैं इसके लिए आपको एप्लीकेशन फॉर्म जमा करना होगा | डाउनलोड करने भरने और जमा करने की जानकारी इस लेख में उपलब्ध है |\nFiled Under: Trending, सरकारी योजनाएं Tagged With: EPFO, ESIC, esic atal bimit vyakti kalyan yojana, अटल बीमित व्यक्ति कल्याण योजना, बीमा, सरकारी कर्मचारी बीमा योजना, सरकारी योजनाएं


Success Story Of IAS Topper Pradeep Kumar Dwivedi - द हिन्द मीडिया\nSuccess Story Of IAS Topper Pradeep Kumar Dwivedi: बारीगढ़, छतरपुर बुंदेलखंड के प्रदीप कुमार द्विवेदी पेशे से इंजीनियर हैं. इंजीनियरिंग से ग्रेजुएशन करने के बाद उन्होंने कुछ साल तक नौकरी भी की. इसी दौरान कुछ कारणों से उन्हें सिविल सेवा का ख्याल आया और उन्होंने यूपीएससी परीक्षा की तैयारी शुरू कर दी. प्रदीप ने शुरू में सोचा था कि अगर दो प्रयासों में भी वे सेलेक्ट नहीं हुए तो यह फील्ड त्याग देंगे लेकिन उनकी सोच के मुताबिक बात आगे नहीं बढ़ी. प्रदीप को मन-माफिक सफलता मिलने में तीन साल लग गए. आज जानते हैं प्रदीप से उनकी प्रिपरेशन स्ट्रेटजी.\nप्रदीप के पिता हैं किसान\nप्रदीप का बैकग्राउंड बहुत ही साधारण है और उनकी परवरिश भी बहुत ही सिंपल हुई है. उनके पिता किसान हैं और मां गृहणी. प्रदीप ने शुरुआती पढ़ाई अपने होम टाउन से ही की और उसके बाद इंजीनियरिंग करने भोपाल चले गए. इलेक्ट्रिकल इंजीनियरिंग में ग्रेजुएट प्रदीप ने अभी तक सिविल सेवा के बारे में कोई योजना नहीं बनाई थी. इसके बाद उन्होंने मध्य प्रदेश इलेक्ट्रिसिटी बोर्ड में असिस्टेंट इंजीनियर के तौर पर कुछ समय नौकरी की. दिल्ली नॉलेज ट्रैक को दिए इंटरव्यू में प्रदीप कहते हैं कि सिविल सेवा का ख्याल मन में आने पर भी केवल एक ही पद उनकी आंखों के सामने नाचता था, वो था आईएएस का. उन्होंने यह भी तय किया था कि अगर दो प्रयासों में सफल नहीं हुए तो आगे कोशिश नहीं करेंगे या फिर पहले कोई नौकरी ज्वॉइन करेंगे तब तैयारी करेंगे. प्रदीप की योजना के अनुसार उन्हें सफलता मिलने में एक अतिरिक्त वर्ष लगा.\nदूसरे अटेम्पट में हुए चयनित\nप्रदीप को मन-मुताबिक सफलता मिलने में तीन साल लगे लेकिन उनका यूपीएससी में सेलेक्शन दूसरे साल में ही हो गया था. प्रदीप पहले अटेम्पट में असफल रहे और दूसरे में 491 रैंक के साथ पास हुए. उन्होंने इस रैंक के तहत मिली सेवा भी ज्वॉइन कर ली लेकिन तैयारी करते रहे. इसी के साथ प्रदीप ने साल 2018 में तीसरी बार परीक्षा दी और इस साल उनकी सालों की मेहनत रंग लाई और वे 74वीं रैंक के साथ आईएएस पद के लिए चयनित हो गए. प्रदीप अपनी सफलता का श्रेय मां-पिता के अलावा कुछ नजदीकी दोस्तों और सीनियर्स को भी देते हैं, जिन्होंने इस जर्नी के दौरान लगातर प्रदीप को सपोर्ट किया और सही रास्ता भी दिखाया.\nप्रदीप अपनी तैयारी के विषय में बात करते हुए कहते हैं कि पहले तो मेन्स और प्री परीक्षा को अलग-अलग न मानें, ये दोनों आपस में कनेक्टेड होते हैं. दूसरा मेन्स की तैयारी पहले शुरू करें, प्रदीप का मानना है कि मेन्स की तैयारी करेंगे तो प्री की अपने आप ही हो जाएगी. उन्होंने यूपीएससी परीक्षा के लिए किसी प्रकार की कोई कोचिंग नहीं ली थी और वे इसे जरूरी भी नहीं मानते. वे कहते हैं कि अगर आप एक ऐसी जगह से हैं जहां कोचिंग की सुविधा नहीं है तो बिलकुल परेशान न हों. इंटरनेट ने दुनिया इतनी छोटी कर दी है कि वहां से आप सभी प्रकार की सामग्री, गाइडेंस वगैरह पा सकते हैं. एक अच्छा इंटरनेट कनेक्शन आपके पास होना चाहिए और इंटरनेट के इस्तेमाल के समय सेलेक्टेड चीजें ही देखें.\nयहां देखें प्रदीप कुमार द्विवेदी द्वारा दिल्ली नॉलेज ट्रैक को दिया गया इंटरव्यू\nजहां तक बात न्यूज पेपर सेलेक्शन की है तो इसमें आपकी पर्सनल च्वॉइस काम करती है. पेपर कैसे पढ़ना है इसको लेकर जरा भी परेशान न हों, धीरे-धीरे आप खुद सीख जाएंगे कि पेपर में क्या काम का है और क्या बेकार. पेपर का चुनाव अपनी इच्छा से करें.\nसेल्फ स्टडी और रेग्यूलैरिटी ही दिलाते हैं सफलता\nप्रदीप कहते हैं कि इस परीक्षा को पास करने के लिए सेल्फ स्टडी सबसे अहम रोल निभाती है. इसलिए दूसरों की मदद ले, कहीं कुछ समझ न आए तो इंटरनेट पर देखें या किसी सीनियर से बात करें लेकिन अंत में सेल्फ स्टडी पर ही भरोसा करें. इसके साथ ही दूसरा अहम बिंदु है रेग्यूलैरिटी यानी नियमित पढ़ाई. अगर आप रोज नहीं पढ़ेंगे तो सफलता के चांसेस कम हो जाएंगे. इसलिए तय शेड्यूल के हिसाब से रोज पढ़ाई करें. इसके अलावा लगातर टेस्ट देते रहिए, खुद को चेक करते रहिए और खुद को सुधारते भी रहिए. पंक्चुएलिटी इस परीक्षा में सफलता के लिए बहुत आवश्यक है. अंत में बस इतना ही कि हर पेपर को बराबर महत्व दें ताकि किसी में अच्छे नंबर न भी पाएं तो दूसरा उसे कवर कर ले. जो आपके हाथ में नहीं है उसके बारे में बिलकुल न सोचें पर जो आपके हाथ में है, उसे ठीक से करें. जैसे सही सोर्सेस का चुनाव, रेग्यूलैरिटी, सही डायरेक्शन आदि. अपनी जान लगा दें, एक दिन जरूर सफल होंगे.


चुनके - Hindi - Englisch Übersetzung und Beispiele\nSie suchten nach: चुनके (Hindi - Englisch)\nउचित पर्याय चुनके माउस का दाया बटण दबायें.\nबांयी बाजू के चित्र चुनके वे लाल बिंदुपर रखे\nबांयी ओर के टुकडों मै से एकेक टुकडा चुनके वे उचित जगहपर रखिये और उलझन सुलझाइये\nआपकी पसंद का टंग्राम चुने. इसमें से एक टुकडा माउससे खिंचके हिलाये. इसकेउपर माउस का दाहिना बटण दबाके उसके जैसा टुकडा बनाये. वस्तू चुनके वे टुकडे के चारो ओर घुमाये जिससे आप वृत्ताकार भ्रमण दिखा सकेंगे. आपके दिखानेपर कम्प्युटर वो आकार बनायेगा. मदद चाहनेपर `आकार' बटण दबाये और आकार की कीनारी निकाली जायेगी.\nबंायी ओर का चित्र निकालने का उपकरण ख्चौरस, चुनके निचले हिस्से को रंग दे. उसके बाद माउस का बटण दबाकर हिलाये और सफेद रंग के हिस्सेपर नयी आकृती निकाले, आकृती पुरी होनेपर उसका फोटो लेने के लिये कॅमेरा के बटण पर दबाए, ये आपके आकृती की नयी प्रतिकृती होगी. उसके बाद ये आकार हिलाके, जोडके और निकाल के छोटे आकार मिलेंगे, इस प्रकार से अनैक चित्र बनाके `फिल्म' बटण दबाऐ जिससे आपको अपने चित्र चलचित्र जैसे लगेंगे. इन चित्रों की गति आप बदल सकते है, वापस शुरूवात में जाने के लिये `डत्रॉइंग' बटण दबाऐ. `इमेज सिलेक्टर' के नीचे बायी ओंर के बटण के माध्यम से आप अधिक चित्र बना सकते है. आप अपने चलचित्र फ्लॉपी अथवा फोल्डर मे जमा कर रख सकते है.\nmak beromen dengan kawan didapur (Malaysisch>Englisch)enden (Deutsch>Schwedisch)mako tumsa bat nahi karna (Hindi>Englisch)dissent (Englisch>Bengali)croustillant au fromage de chevre (Französisch>Englisch)4gb (Deutsch>Französisch)skinning (Englisch>Arabisch)zamisao (Serbisch>Finnisch)русский (Englisch>Afrikaans)piept de pui (Rumänisch>Englisch)opposed to (Dänisch>Deutsch)mujhe apna birth date se rashi naam janna hai (Hindi>Englisch)önümüzdeki (Türkisch>Tschechisch)tough in tagalog meaning (Tagalog>Englisch)magpa check up ako dahil masama ang pakiramdam ko (Tagalog>Englisch)livello (Italienisch>Englisch)enredes (Katalanisch>Englisch)magkakaloob (Tagalog>Japanisch)padre en aymara (Spanisch>Ketschua)kwordquiz (Norwegisch>Litauisch)there are many technical people (Englisch>Russisch)teruggewonnen (Holländisch>Griechisch)tumuwad ka (Tagalog>Englisch)妹と話しは (Japanisch>Englisch)nasasaktan ako dahil sa mga sina sabi mo sa akin (Tagalog>Englisch)